cyanic-selkie/wikianc huggingface dataset:
വായ്പ്പാട്ട്
സംഗീതോപകരണങ്ങളുടെ അകമ്പടിയോടെയോ അല്ലാതെയോ ഒന്നോ അതിലധികമോ പാട്ടുകാർ പാടുന്നതിനെ വായ്പ്പാട്ട് (Vocal music) എന്നു വിളിക്കുന്നു. വായ്പ്പാട്ടിൽ ഉപയോഗിക്കുന്ന വാക്കുകളാണ് അതിലെ സാഹിത്യം, എന്നാൽ സാഹിത്യം ഇല്ലാതെയും വായ്പ്പാട്ട് ആലപിക്കാം. സംഗീതോപകരണങ്ങളുടെ ആവശ്യം ഇല്ലാത്തതിനാൽ ഏറ്റവും പുരാതനമായ സംഗീതം വായ്പ്പാട്ടാവണം. ലോകത്തിലെ എല്ലാ സംഗീതങ്ങളിലും എതെങ്കിലും രൂപത്തിലുള്ള വായ്പ്പാട്ട് ഉണ്ട്.കേരളത്തിൻറെ വടക്കൻ ജില്ലകളിൽ വായ്പാട്ടിൻറെ മത്സരങ്ങൾ നടക്കാറുണ്ട്.
പുറത്തേക്കുള്ള കണ്ണികൾ
വർഗ്ഗം:സംഗീതം - അപൂർണ്ണലേഖനങ്ങൾ
വെള്ളഞാറ
പശ്ചിമഘട്ടത്തിലും ശ്രീലങ്കയിലും കാണപ്പെടുന്ന 20 മീറ്റർ ഉയരം വയ്ക്കുന്ന ഒരു നിത്യഹരിതമരമാണ് വെൺഞാറ അഥവാ വെള്ളഞാറ. . തൊലിക്ക് കറുപ്പുനിറമാണ്. ഉഷ്ണമേഖലാകാലാവസ്ഥയിൽ തണലിൽ വളരാൻ ഇഷ്ടപ്പെടുന്ന മരം. പക്ഷികൾക്ക് കായകൾ ഇഷ്ടമായതിനാൽ അവയാണ് വിത്തുവിതരണം നടത്തുന്നത്. ഗ്രാമ്പൂവുമായി നല്ല സാമ്യമുള്ളതിനാൽ ചിലപ്പോൾ ഇതിന്റെ പൂമൊട്ട് ഉണങ്ങി ഗ്രാമ്പൂ എന്ന പേരിൽ വിറ്റുവരുന്നു. പയഞാവൽ, തോൽഞാവൽ എന്നും പേരുകളുണ്ട്.
മറ്റു ഭാഷകളിലെ പേരുകൾ
Hemispheric Rose-Apple • Kannada: ಬನ ನೇರಳೆ bana nerale, ಕಾಡು ಪನ್ನೇರಳೆ kaadu pannerale, ಮಕ್ಕಿ ನೇರಳೆ makki nerale • Konkani: रेडी जांभूळ Redi jambul • Malayalam: തോൽഞാവൽ teal-naval, വെള്ളഞാറ vellanara, വെൺഞാറ ven-nara • Marathi: गोलजांब goljamb • Tamil: வெள்ளைநாவல் vellai-naval, வெண்ணாவல் vennaval (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:നീലിയാർകോട്ടത്തെ സസ്യജാലം
ഐക്യരാഷ്ട്ര സഭയുടെ പലസ്തീൻ വിഭജന പദ്ധതി
ബ്രിട്ടന്റെ പലസ്തീൻ മാൻഡേറ്റ് അവസാനിപ്പിക്കാനും യഹൂദർക്കായി ഇസ്രയേൽ രൂപീകരിക്കാനുമായി ഐക്യരാഷ്ട്രസഭ 181(II) പ്രമേയത്തിലൂടെ നിർദ്ദേശിച്ച പദ്ധതിയാണ് ഐക്യരാഷ്ട്ര സഭയുടെ പലസ്തീൻ വിഭജന പദ്ധതി. 1947 നവംബർ 29 ന് യുഎൻ പൊതുസഭ 181 (II) പ്രമേയമായി പദ്ധതി അംഗീകരിച്ചു.
പദ്ധതിരേഖയിൽ ബ്രിട്ടീഷ് പിന്മാറ്റത്തിനുള്ള രൂപരേഖ, ജൂത-അറബി രാഷ്ട്രങ്ങൾ തമ്മിലെ അതിരുകൾ, ജറൂസലം നഗരത്തിന്റെ അവസ്ഥ എന്നിവ വിവരിക്കുന്നു. സയണിസം-അറബ് ദേശീയത എന്നിവ തമ്മിലെ വൈരുദ്ധ്യങ്ങൾ ലഘൂകരിക്കാനും പദ്ധതി ശ്രമിക്കുന്നുണ്ട്.
32 ശതമാനം വരുന്ന ജൂതന്മാർക്ക് 56 ശതമാനം ഭൂമി, 68 ശതമാനം അറബികൾക്ക് 42 ശതമാനം ഭൂമി, ജറൂസലമിന്റെ ബഹുസ്വരത സംരക്ഷിക്കാനായി അവിടെ ഐക്യരാഷ്ട്രസഭയുടെ ഭരണം എന്നിങ്ങനെയാണ് വിഭാവനം ചെയ്യപ്പെട്ടത്. വിഭജന നിർദ്ദേശത്തെ ജൂതന്മാർ അംഗീകരിച്ചപ്പോൾ തങ്ങളുടെ ഭൂമിയിൽ നടക്കുന്ന ഏകപക്ഷീയമായ ഈ വിഭജനത്തെ അറബികൾ ശക്തമായി എതിർത്തു. ഐക്യരാഷ്ട്രസഭയുടെത്തന്നെ ചാർട്ടറിന്റെ 73-ആം അനുച്ഛേദത്തിന്റെ ഭാഗം ബി പ്രകാരം പലസ്തീന്റെ ഭരണം അവിടത്തെ നിവാസികൾക്ക് ലഭിക്കണമെന്നതായിരുന്നു അറബികളുടെ വാദം. ഇതിൽ ഐക്യരാഷ്ട്രസഭക്ക് പ്രത്യേക വിഭജനാധികാരമില്ലെന്ന് അവർ വാദിച്ചു.
പശ്ചാത്തലം
മെഡിറ്ററേനിയൻ കടലിനും ജോർദാൻ നദിക്കും ഇടയിലുള്ള ഭൂമിയിൽ താമസിച്ചിരുന്ന അറബികളും കുടിയേറ്റക്കാരായ ജൂതന്മാരും തമ്മിലുള്ള സംഘർഷം ഇരുപതാം നൂറ്റാണ്ടിന്റെ തുടക്കത്തിൽ തന്നെ ആരംഭിച്ചിരുന്നു. ഈ ദേശത്തെ ജൂതന്മാർ "ഇസ്രായേൽ ഭൂമി" എന്നും അറബികൾ "ഫലസ്തീൻ" അല്ലെങ്കിൽ "പലസ്തീൻ" എന്നും വിളിക്കുന്നു. യഹൂദമതത്തിന്റെ ഉൽഭവം ഇവിടെയായിരുന്നെങ്കിലും കാലാകാലങ്ങളിൽ വിവിധ വിഭാഗങ്ങൾ പലസ്തീൻ കീഴടക്കുകയുണ്ടായി. രണ്ടാം നൂറ്റാണ്ടിൽ റോമൻ സാമ്രാജ്യം യഹൂദാധിപത്യത്തെ തകർക്കുകയും, അവരെ പുറത്താക്കുകയും ചെയ്തു. റോമക്കാർ പ്രദേശത്തിന്റെ പേര് പലസ്തീൻ (ഫിലസ്ത്യരുടെ നാട്) എന്നാക്കി മാറ്റി.
റോമക്കാർക്ക് ശേഷം ബൈസാന്റിയൻ സാമ്രാജ്യം, ഖലീഫ ഉമറിന്റെ കാലത്ത് മുസ്‌ലിംകൾ, കുരിശുയുദ്ധക്കാർ, മംലൂക്കുകൾ എന്നിവരിലൂടെ 1881-ൽ ഉസ്മാനിയാ ഖിലാഫത്തിന്റെ കീഴിൽ പലസ്തീൻ പ്രദേശം വന്നു.
ഒട്ടോമൻ ഭരണത്തിൽ
1881-ൽ നേരിട്ട് ഭരണമേറ്റ ഒട്ടോമൻ ഖിലാഫത്തിന്റെ കീഴിൽ നാലര ലക്ഷം അറബികളും 25000 ജൂതന്മാരുമാണ് പലസ്തീനിൽ ഉണ്ടായിരുന്നത്. അറബികളിൽ 90% മുസ്‌ലിംകളും ബാക്കി ക്രിസ്ത്യാനികൾ, ദ്രൂസുകൾ എന്നിവരായിരുന്നു. അറബികൾ സ്വന്തം ഗോത്രതാത്പര്യങ്ങൾക്കപ്പുറം തുർക്കി ഖിലാഫത്തുമായി കാര്യമായ ബന്ധങ്ങൾ പുലർത്തുന്നവരായിരുന്നില്ല. 1915-16-ൽ ബ്രിട്ടീഷുകാർ കയ്യടക്കുന്നത് വരെ തുർക്കി ഖിലാഫത്തിന്റെ അധീനതയിലായിരുന്നു പലസ്തീൻ.
ബ്രിട്ടീഷ് ഭരണത്തിൽ
ഒന്നാം ലോകമഹായുദ്ധത്തോടെ ബ്രിട്ടന്റെ അധീനതയിൽ വന്ന പലസ്തീൻ, മറ്റു അയൽ രാജ്യങ്ങൾക്ക് സ്വാതന്ത്ര്യം വാഗ്ദാനം ചെയ്യപ്പെട്ടപ്പോഴും പലസ്തീനെ മന:പൂർവ്വം ഒഴിവാക്കി. 1917 നവംബറിൽ ബാൽഫോർ പ്രഖ്യാപനത്തിലൂടെ ബ്രിട്ടൻ ജൂതഗേഹമായി പലസ്തീനെ മാറ്റുമെന്ന് പ്രഖ്യാപിച്ചു. സയണിസ്റ്റ് ലോബിയുടെ സ്വാധീനഫലമായാണ് ഇതിലേക്ക് ബ്രിട്ടീഷ് ഭരണകൂടം ഇങ്ങനെ ചെയ്തത്. യൂറോപ്പിലും മറ്റും ജൂതന്മാർ അനുഭവിച്ച വിവേചനവും ക്രൂരതയും ഇത്തരമൊരു നീക്കത്തിന് ശക്തമായ ന്യായമായി മാറി. സൂയസ് കനാലിന്റെ കാര്യത്തിൽ ബ്രിട്ടീഷ് താല്പര്യങ്ങൾ സംരക്ഷിക്കാൻ മേഖലയിലെ ജൂതരാഷ്ട്രം സഹായകമാവുമെന്ന് ബ്രിട്ടൻ കണക്കുകൂട്ടി.
ജൂതകുടിയേറ്റം
1882 മുതൽ പലസ്തീനിലേക്കുള്ള ജൂതകുടിയേറ്റം ശക്തി പ്രാപിച്ചു വന്നു. യുറോപ്പിലെ ജൂതവിരോധം, റഷ്യയിലെ ജൂതന്മാർക്ക് അനുഭവിക്കേണ്ടി വന്ന ക്രൂരമായ മർദ്ദനങ്ങൾ, സയണിസ്റ്റ് പ്രസ്ഥാനത്തിന്റെ സ്വാധീനം എന്നിവ കുടിയേറ്റത്തിന് വേഗം കൂട്ടി. 30,000 ജൂതന്മാർ 1882-1903 കാലയളവിൽ ഒട്ടോമൻ പലസ്തീനിൽ അഭയം പ്രാപിച്ചു. . ആദ്യഘട്ടങ്ങളിൽ കുടിയേറ്റത്തിന് എതിർപ്പുകളൊന്നും ഉണ്ടായിരുന്നില്ല. സയണിസ്റ്റ് കുടിയേറ്റത്തിന്റെ ആദ്യ രണ്ട് ദശകങ്ങളിൽ ചില ഭൂവുടമകളിൽ നിന്ന് മാത്രമാണ് കുടിയേറ്റത്തിന്റെ ആഘാതങ്ങളെക്കുറിച്ച് ആശങ്കകളുയർന്നിരുന്നത്.
ബ്രിട്ടീഷ് ഭരണകാലത്ത് ജൂതകുടിയേറ്റത്തിന്റെ ശക്തി കൂടിക്കൂടിവന്നു. രണ്ടാം ലോകമഹായുദ്ധത്തിന് ശേഷം ചുറ്റുമുള്ള അറബി രാഷ്ട്രങ്ങൾ സ്വാതന്ത്ര്യം നേടി. ഈജിപ്ത്, സിറിയ, ജോർദ്ദാൻ, ലെബനാൻ എന്നീ രാജ്യങ്ങൾ രൂപപ്പെട്ടു. 1945-ൽ അറബി രാഷ്ട്രങ്ങളുടെ സംയുക്തസമിതിയായി അറബ് ലീഗ് രൂപീകൃതമായി. ഈജിപ്റ്റ്‌, ഇറാഖ്‌, ലെബനാൻ, സൗദി അറേബ്യ, സിറിയ, ട്രാൻസ്ജോർഡാൻ, യെമൻ എന്നീ രാജ്യങ്ങളായിരുന്നു അറബ് ലീഗ് അംഗങ്ങളായി അന്ന് ഉണ്ടായിരുന്നത്.
റോണി അലോമ
ജീവചരിത്രം
2007-ൽ എസ് വി ട്രാൻസ്വാളിലേക്ക് സൈൻ ചെയ്യുന്നതിനു മുമ്പ് 2002-നും 2006-നും ഇടയിൽ എസ്.വി. വൂർവാർട്ട്സിനുവേണ്ടി അലോമ കളിച്ചിട്ടുണ്ട്. 2009-ൽ അദ്ദേഹം ട്രിനിഡാഡിയൻ ടിടി പ്രോ ലീഗ് ക്ലബ്ബ് ടൊബാഗോ യുണൈറ്റെഡിനുമായി കരാറിൽ ഒപ്പിട്ടു, അടുത്ത വർഷം എസ് വി ട്രാൻസ്വാളിലേക്ക് മടങ്ങിയെത്തി. 2011-ൽ എസ്.വി.റോബിൻഹുഡിലേക്ക് മാറി.
അവലംബം
വർഗ്ഗം:1979-ൽ ജനിച്ചവർ വർഗ്ഗം:ഫുട്ബോൾ ഗോൾകീപ്പർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പരമാരിബൊയിൽ നിന്നുള്ളവർ
മണ്ണേങ്ങോട്
പാലക്കാട് ജില്ലയിലെ പട്ടാമ്പിത്താലൂക്കിൽ സ്ഥിതി ചെയ്യുന്ന ഗ്രാമ പ്രദേശമാണ് മണ്ണേങ്ങോട്. മണ്ണേങ്ങോട് കൊപ്പം ഗ്രാമ പഞ്ചായത്തിന്റെ ഭാഗമാണ്.
ചരിത്രം
പ്രാചീന നെടുങ്ങനാടിൻറെ ഭാഗമാണ് മണ്ണെങ്ങോട്. കല്ലടിക്കോടൻ മലനിരകൾ തൊട്ട് പൊന്നാനി-പുറങ്ങ് വരെയുള്ള പ്രദേശത്തെ നെടുങ്ങനാട് എന്നാണ് എ.ഡി.ഒൻപതാം നൂററാണ്ടു മുതൽക്കെങ്കിലും പറഞ്ഞു വന്നിരുന്നത്. നെടുങ്ങേതിരിപ്പാട് ആയിരുന്നു നെടുങ്ങനാട്ടിലെ ഭരണാധികാരി. ആദ്യകാലത്തു നെടുങ്ങാടിമാരിൽ നിന്നായിരുന്നു നെടുങ്ങേതിരിസ്ഥാനി എന്നും പിത്കാലത്ത് ചേരൻറെ മക്കളെന്ന് അവകാശപ്പെട്ട തിരുമുൽപ്പാടന്മാർ ഭരണമേററെടുത്തു എന്നും പറഞ്ഞുവരുന്നു. ചെമ്പുലങ്ങാട് മാക്കോവിലകം ആയിരുന്നു ആസ്ഥാനം. കൊടിക്കുന്ന് ഭഗവതി നെടുങ്ങാനാടിൻറെ പരദേവതയാകുന്നു.
അവലംബം
വർഗ്ഗം:പാലക്കാട് ജില്ലയിലെ ഗ്രാമങ്ങൾ
തണ്ണിത്തോട്
തണ്ണിത്തോട് പത്തനംതിട്ട ജില്ലയിലെ ഒരു മലയോരഗ്രാമം ആണ്. ഇത് ഒരു കുടിയേറ്റ ഗ്രാമമാണ്.
പ്രധാന വ്യക്തികൾ
റവ:ഫാദർ PAസാമുവേൽ തോമസ് വർഗ്ഗീസ് കൊച്ചുരാമൻ
അവലംബം
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ഐഷ അബിംബോള
ഒരു നൈജീരിയൻ അഭിനേത്രിയും യൊറൂബ സിനിമാതാരവുമായിരുന്നു ഐഷ അബിംബോള (ഡിസംബർ 19, 1970 - മെയ് 15, 2018), അവർ ലാഗോസ് സ്റ്റേറ്റിലെ എപ്പിൽ ജനിച്ചു.
ആദ്യകാല ജീവിതവും വിദ്യാഭ്യാസവും
അബിംബോള ഒരു മുസ്ലീം കുടുംബത്തിൽ നിന്നുള്ളയാളായിരുന്നു. പിന്നീട് ക്രിസ്തുമതത്തിലേക്ക് പരിവർത്തനം ചെയ്തു. അവരുടെ മരണം വരെ അവർ ആചരിച്ചിരുന്ന മതമായിരുന്നു. ഒരു ന്യൂ ടെലിഗ്രാഫ് അഭിമുഖത്തിൽ, ഒരു നടിയാകാനുള്ള തന്റെ ആഗ്രഹം ഒരു പാസ്റ്ററാകുന്നതിൽ നിന്ന് തന്നെ തടഞ്ഞതായി അവർ പറയുകയുണ്ടായി. അവർ വിക്ടർ ഇബ്രാഹിം മൂസയെ വിവാഹം കഴിച്ചു. അവർക്ക് രണ്ട് കുട്ടികളും ഉണ്ടായി. ഐഷ തന്റെ സെക്കൻഡറി വിദ്യാഭ്യാസം എബ്യൂട്ടെ എലിഫൺ ഹൈസ്‌കൂളിൽ ചേർന്നു. '1994 സെറ്റിന്റെ' ഹെഡ് ഗേൾ ആയിരുന്ന അവർ പിന്നീട് ലാഗോസ് സ്റ്റേറ്റ് പോളിടെക്നിക്കിൽ (LASPOTECH) ചേർന്നു. അവിടെ അവർ കാറ്ററിംഗ് ആൻഡ് ഹോട്ടൽ മാനേജ്‌മെന്റിൽ HND ബിരുദം നേടി. 2002-ൽ അവർ യുവജന സേവനം ചെയ്തു.
കരിയർ
വെയ്ൽ അഡെനുഗ പ്രൊഡക്ഷൻസ് ലാസ്‌പോടെക്കിൽ ഷൂട്ടിംഗിനായി എത്തിയതോടെയാണ് അബിംബോള സിനിമാ മേഖലയിലേക്ക് തന്റെ യാത്ര ആരംഭിച്ചത്. അവർ സംവിധായകനായ അന്തർ ലനിയന്റെ അടുത്തേക്ക് ചെന്ന് ഒരു വേഷം ചോദിച്ചു. ഭാഗ്യവശാൽ, സംവിധായകൻ ഒരു അഭിനേതാക്കളെ കാത്തിരിക്കുകയായിരുന്നു. ആ വേഷം അവർക്ക് ലഭിച്ചു. ഇത് സ്വർഗത്തിൽ നിന്ന് ഇറക്കപ്പെട്ട മന്ന പോലെയായിരുന്നു. ആ വേഷത്തിൽ അവർ അവരുടെ പരമാവധി ചെയ്തു. ഒടുവിൽ അവളെ കൂടുതൽ വേഷങ്ങളിൽ എത്തിച്ചു. എന്നിരുന്നാലും, ബൊല ഇഗിഡയുടെ ഒമോഗെ കാമ്പസ് എന്ന സിനിമയിലെ ഒരു വേഷം അവർക്കായി എല്ലാം മാറ്റിമറിച്ചു. ഈ സിനിമ 2001-ൽ അവളെ പ്രതിഭാധനരായ നടിമാരുടെ താരപദവിയിലേക്ക് ഉയർത്തി. തദ്ദേശീയവും സ്വദേശീയമല്ലാത്തതുമായ പ്രൊഡക്ഷനുകളിലെ തന്റെ വേഷങ്ങളെ അവർ എളുപ്പത്തിലും കഴിവോടെയും വ്യാഖ്യാനിച്ചു. അവരുടെ കഴിവുകൾ കൊണ്ട് ആരാധകരെ സ്വാധീനിച്ചു. അവരുടെ കരിയറിലെ ഒരു ഘട്ടത്തിൽ, 2016-ൽ T’omi T’eje എന്ന ചിത്രത്തിലൂടെ അവർ സിനിമാ നിർമ്മാണത്തിലേക്ക് പ്രവേശിച്ചു. ഇത് അറ്റ്ലാന്റയിൽ അവതരിപ്പിച്ചു. സംഗീതം കിങ് റോക്കന്റെ പ്രകടനമായിരുന്നു.
അവാർഡ്
2015-ലെ യൊറൂബ മൂവി പേഴ്സണാലിറ്റിക്കുള്ള സിറ്റി പീപ്പിൾ എന്റർടൈൻമെന്റ് അവാർഡ്.
മരണം
കാനഡയിലെ ഒരു ആശുപത്രിയിൽ സ്തനാർബുദം ബാധിച്ച് അബിമ്പോള മരിച്ചു. അവരുടെ മരണം സിനിമാലോകത്തെയാകെ ഇരുണ്ട മൂഡിലേക്ക് തള്ളിവിട്ടു. അവർക്ക് 46 വയസ്സായിരുന്നു. അന്തരിച്ച നടിയുടെ ഭർത്താവിനെ കോടതിയിൽ ഹാജരാക്കി കേസ് വിജയിപ്പിച്ചതിന് ശേഷം അവരുടെ ഉറ്റസുഹൃത്ത് ലോല അലാവോ രണ്ട് കുട്ടികളെ കസ്റ്റഡിയിൽ നേടിയിരുന്നു.
അവലംബം
വർഗ്ഗം:നൈജീരിയൻ ചലച്ചിത്രനടികൾ വർഗ്ഗം:1974-ൽ ജനിച്ചവർ വർഗ്ഗം:2018-ൽ മരിച്ചവർ വർഗ്ഗം:സ്തനാർബുദത്താൽ മരിച്ചവർ
ഫുൽകാരി
വിവരണം
പഞ്ചാബി പെൺകുട്ടികളുടെ ജീവിതവും ഫുൽകാരിയും അഭേദ്യമായി ബന്ധപ്പെട്ടിരിക്കുന്നു. ചെറുതും വലുതുമായ എല്ലാ ആഘോഷങ്ങളിലും ഉത്സവ വേളകളിലും കുടുംബചടങ്ങുകളിലും ഏതെങ്കിലും തരത്തിലുള്ള ഫുൽകാരി അല്ലെങ്കിൽ ബാഗ് (Bagh) അണിയാറുണ്ട്. പരമ്പരാഗതമായി പഞ്ചാബി പെൺകുട്ടികളുടെ വിവാഹ വസ്ത്രശേഖരത്തിൽ ഫുൽകാരി വസ്ത്രങ്ങളും ഉൾപ്പെടുന്നു.
ചരിത്രം
1947-ലെ ഇന്ത്യാ-പാകിസ്താൻ വിഭജനവും ലാഭമില്ലായ്മ, വ്യാവസായവത്കരണം, യന്ത്രസഹായമില്ലാതെയുള്ള പണിയോടുള്ള മടുപ്പ് തുടങ്ങിയ സാമൂഹിക-സാമ്പത്തിക കാരണങ്ങളും ഫുൽകാരിയുടെ നിലനിൽപ്പിനെ കാര്യമായി ബാധിച്ചു. എങ്കിലും വർഷങ്ങളായി ഗവണ്മെന്റ് ഈ തുന്നൽ വിദ്യയെ നിലനിർത്തുവാനുള്ള പ്രത്യേക പദ്ധതികൾ ആവിഷ്കരിക്കുകയും പ്രദർശനങ്ങളും മേളകളും സംഘടിപ്പിക്കുകയും ചെയ്തുവരുന്നു.
വിധിച്ചതും കൊതിച്ചതും
1982ൽ പ്രദർശനത്തിനെത്തിയ ഒരു മലയാള ചലച്ചിത്രമാണ് വിധിച്ചതും കൊതിച്ചതും. ടി.എസ്. മോഹൻ കഥയും തിരക്കഥയും സംഭാഷണവുമെഴുതി സംവിധാനം ചെയ്ത ഈ ചിത്രം നിർമ്മിച്ചതും അദ്ദേഹം തന്നെ ആയിരുന്നു. വിജയൻ, രതീഷ്, മമ്മൂട്ടി, ജോസ്, റാണി പദ്മിനി തുടങ്ങിയവരാണ് പ്രധാന വേഷങ്ങൾ അഭിനയിച്ചത്.
ഫുൽകാരി
നിർമ്മാണരീതി
ഈ തുന്നൽ പണി ഗാർഹികമായി പഞ്ചാബിലെ സ്ത്രീകൾ അവരുടെ ഒഴിവ് സമയങ്ങളിലാണ് ചെയ്തു വരുന്നത്. വ്യാവസായികമായ നിർമ്മാണവും ഉണ്ട്. കൈ കൊണ്ട് നെയ്തെടുത്ത ഖദർ ആണ് ഇതിന്റെ അടിസ്ഥാന നിർമ്മാണ് വസ്തു. പ്രധാനമായും മൂന്നു തരത്തിലുള്ള ഖദർ ഇതിനായി ഉപയോഗിക്കുന്നു - അയഞ്ഞ രീതിയിൽ നൂൽ നൂറ്റെടുത്ത പരുക്കൻ തുണിയിലുള്ള ഖദർ, പകിട്ടാർന്ന നൂലുകൊണ്ടുള്ള ചൗൻസ ഖദർ (ബാഗ്(bagh) നിർമ്മാണത്തിനുപയോഗിക്കുന്നു), ഭാരം കുറഞ്ഞ ഇഴയടുപ്പത്തോട് കൂടിയ ഹൽവൻ ഖദർ (പടിഞ്ഞാറൻ പഞ്ചാബിലെ ഹസാര, റാവൽപിണ്ടി പ്രദേശങ്ങളിൽ പ്രചാരമുള്ള ഈയിനം ഫുൽകാരിക്ക് മാത്രം ഉപയോഗിക്കുന്നു). എന്നിരിക്കിലും കൂടുതലായും ഉപയോഗിക്കുന്നത് പ്രാദേശികമായി ലഭിക്കുന്നതും വിലകുറഞ്ഞതും എന്നാൽ ഈട് നിൽക്കുന്നതുമായ ഖദർ ആണ്. മൃദുവും തിളക്കമുള്ളതുമായ പിരിക്കാത്ത പട്ടുനൂലാണ് തുന്നുവാൻ ഉപയോഗിക്കുന്നത്. കാശ്മീർ, അഫ്ഗാനിസ്ഥാൻ, ബംഗാൾ എന്നിവിടങ്ങളിൽ നിന്നാണ് പ്രധാനമായും ഈ നൂൽ ലഭ്യമാകുന്നത്. പട്ട്നൂലിന് പകരം പരുത്തി നൂലും കമ്പിളി നൂലും ഉപയോഗിക്കാറുണ്ട്. ചുവപ്പ്, ഓറഞ്ച്, പച്ച, വെള്ള, സുവർണ മഞ്ഞ, കടും നീല നിറങ്ങളിലുള്ള നൂലകളാണ് പ്രധാനമായും ഉപയോഗിക്കുന്നത്.
വിധിച്ചതും കൊതിച്ചതും
അവലംബം
വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ
ഫുൽകാരി
അവലംബം
വർഗ്ഗം:പഞ്ചാബിലെ ഭൂപ്രദേശസൂചികകൾ
അബൂ ഗുറൈബ് ജയിൽ
ഇറാഖിലെ ബാഗ്ദാദിലുള്ള ഒരു പ്രധാന തടവറയാണ് അബൂ ഗുറൈബ് ജയിൽ. 1950കളിൽ ബ്രിട്ടീഷുകാരാണ് ഇത് സ്ഥാപിച്ചത്. പിന്നീട് ഇറാഖ് ഗവണ്മെന്റിന്റെ കീഴിലായി. 2003ലെ അമേരിക്കൻ അധിനിവേശത്തോടെ അമേരിക്കയുടെ കീഴിലായി. 2003 - 2004 കാലഘട്ടത്തിൽ അമേരിക്കൻ സൈനികർ തടവുകാരെ പീഡിപ്പിക്കുന്ന ദ്രിശ്യങ്ങൾ പുറത്തു വന്നതോടെ ഈ ജയിൽ കുപ്രസിദ്ധമായിരുന്നു. അമേരിക്കൻ പിന്മാറ്റത്തോടെ ജയിൽ ഇറാഖിലെ ഷിയാ ഗവണ്മെന്റിന്റെ കീഴിലായി. 2009ൽ ബാഗ്ദാദ് സെൻട്രൽ പ്രിസൺ എന്ന് പേര് മാറ്റി. 2013 ജൂലയ് 21 ഇസ്‌ലാമിക്ക് സ്റ്റേറ്റ് ഓഫ് ഇറാഖ് ആൻഡ് സിറിയ എന്ന സായുധ സംഘം ജയിൽ ആക്രമിക്കുകയും 500ലധികം പ്രവർത്തകരെ മോചിപ്പിക്കുകയും ചെയ്തതോടെ ജയിൽ സുരക്ഷാ ഭീഷണിയിലായി. 2014ൽ ഏപ്രിൽ മാസത്തോടെ ജയിൽ അടച്ചു പൂട്ടി.
അവലംബം
വർഗ്ഗം:ജയിലുകൾ
കീറ്റൈറ്റ്
1954-ൽ അമോർഫസ് സിലിക്കയുടെ ക്രിസ്റ്റലൈസേഷനിൽ സോഡയുടെ പങ്ക് പഠിക്കുന്നതിനിടയിൽ പോൾ പി. കീറ്റ് ഇത് കണ്ടെത്തി. അദ്ദേഹത്തിന്റെ പേരിൽത്തന്നെഈ സംയുക്തം അറിയപ്പെടാൻ കാരണമിതാണ്. 1970 ന് മുമ്പ് തന്നെ കീറ്റൈറ്റ് പ്രശസ്തമായിരുന്നു
എൻഫോഴ്‌സ്‌മെന്റ് ഡയറക്ടറേറ്റ്
സാമ്പത്തിക നിയമ നിർവ്വഹണം, സാമ്പത്തിക കുറ്റകൃത്യ രഹസ്യാന്വേഷണം എന്നിവക്കായി രൂപീകരിക്കപ്പെട്ട കേന്ദ്ര അന്വോഷണ ഏജൻസിയാണ് എൻഫോഴ്‌സ്‌മെന്റ് ഡയറക്ടറേറ്റ്. ധനകാര്യ മന്ത്രാലയത്തിലെ റവന്യൂ വകുപ്പിന്റെ ഭാഗമായിട്ടാണ് ഈ ഏജൻസി പ്രവർത്തിക്കുന്നത്. ഇന്ത്യൻ റവന്യൂ സർവീസ്, ഇന്ത്യൻ കോർപ്പറേറ്റ് ലോ സർവീസ്, ഇന്ത്യൻ പോലീസ് സർവീസ്, ഇന്ത്യൻ അഡ്മിനിസ്ട്രേറ്റീവ് സർവീസ് എന്നിവയിലെ ഉദ്യോഗസ്ഥരും സ്വന്തം കേഡറിൽ നിന്നുള്ള ഉദ്യോഗസ്ഥരും ചേർന്നതാണ് ഇവിടുത്തെ അന്വോഷണ ഉദ്യോഗസ്ഥർ. ധനമന്ത്രാലയത്തിന് കീഴിലുള്ള റവന്യൂ വകുപ്പാണ് എൻഫോഴ്‌സ്‌മെന്റ് ഡയറക്ടറേറ്റ് (ഇഡി) നിയന്ത്രിക്കുന്നത്. ഒരു ഐ.ആർ.എസ് (ഇന്ത്യൻ റവന്യൂ സർവീസ്) ഉദ്യോഗസ്ഥനായ എൻഫോഴ്‌സ്‌മെന്റ് ഡയറക്ടറാണ് എൻഫോഴ്‌സ്‌മെന്റ് ഡയറക്ടറേറ്റിന്റെ തലവൻ.
ചുമതലകൾ
എന്നീ നിയമങ്ങളുടെ പരിധിയിൽ വരുന്ന കുറ്റകൃത്യങ്ങൾ ഇ.ഡി അന്വേഷിക്കുന്നു. ഇത്തരം കേസുകളിലെ വിചാരണ നടപടികൾക്ക് ഓരോ സംസ്ഥാനങ്ങളിലും പ്രത്യേക കോടതികളുമുണ്ടാകും. വിദേശ വിനിമയ ചട്ടം, കള്ളപ്പണം വെളുപ്പിക്കൽ തടയൽ എന്നിവ കേന്ദ്ര നിയമമാണ്. ഇതിന്റെ ലംഘനം നടന്നുവെന്ന് ബോധ്യപ്പെട്ടാൽ അന്വേഷണം നടത്താൻ ഇഡിക്ക് സാധിക്കും. 1908-ലെ സിവിൽ പ്രൊസീജിയർ കോഡ് പ്രകാരം സിവിൽ കോടതിയ്ക്ക് തുല്യമായ അധികാരങ്ങൾ ഇ.ഡി. ഡയറക്ടർക്ക് ഉണ്ട്. ഇന്ത്യൻ ശിക്ഷാ നിയമത്തിലെ സെക്ഷൻ 193, സെക്ഷൻ 228 അനുസരിച്ച് തെളിവ് ശേഖരിക്കുക, രേഖകൾ വിളിച്ചു വരുത്തുക, ബന്ധപ്പെട്ട ആളുകളെ ചോദ്യം ചെയ്യുക തുടങ്ങിയവ കോടതിയുടെ അധികാര പരിധിയിൽ വരുന്ന കാര്യങ്ങളാണ്. ഈ അധികാരങ്ങൾ ഇഡിക്കുമുണ്ട്.
വീട് (ചലച്ചിത്രം)
റഷീദ് കരാപ്പുഴയുടെ സംവിധാനത്തിൽ 1982ൽ പ്രദർശനത്തിനെത്തിയ മലയാളചലച്ചിത്രമാണ് വീട്. കഥയും തിരക്കഥയും സംഭാഷണവുമെഴുതിയത് ഷെറീഫ് ആയിരുന്നു. മമ്മൂട്ടി, സറീന വഹാബ്, ബാലൻ കെ. നായർ എന്നിവരായിരുന്നു പ്രധാന അഭിനേതാക്കാൾ.
അവലംബം
വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
സോറിയാറ്റിക് ആർത്രൈറ്റിസ്
രോഗലക്ഷണങ്ങൾ
സോറിയാറ്റിക് ആർത്രൈറ്റിസ് ഉള്ളവർ സാധാരണ രോഗസംബന്ധമായി പറയുന്ന വിവരങ്ങൾ (symptoms):
വിശ്രമിച്ചാലും മാറാത്തതും ദിവസങ്ങളോ ആഴ്ച്ചകളോ നീണ്ടുനിൽക്കുന്നതുമായ ക്ഷീണവും പരാതിയായി രോഗികൾ പറയാറുണ്ട്. സോറിയാറ്റിക് ആർത്രറ്റിസ് രൂക്ഷമാകാതെ കാണപ്പെടാമെങ്കിലും ചിലപ്പോൾ സന്ധിക്ക് വലിയ നാശമുണ്ടാക്കുന്ന അവസ്ഥയിലേയ്ക്ക് മാറാറുണ്ട്. ഇടയ്ക്കിടെ അസുഖം മൂർച്ഛിക്കുകയും അതിനുശേഷം ഒരിടവേളയിൽ ആശ്വാസം ലഭിക്കുകയും ചെയ്യുന്നത് സാധാരണമാണ്.
നീണ്ടുനിൽക്കുന്ന കോശജ്വലനം സന്ധികൾക്ക് നാശമുണ്ടാക്കുമെന്നതിനാൽ രോഗത്തിന്റെ ആദ്യ ദശയിൽ തന്നെ അസുഖം കണ്ടുപിടിക്കുകയും അസുഖത്തിന്റെ വികാസം മന്ദഗതിയിലാക്കുകയോ തടയുകയോ ചെയ്യുന്ന ചികിത്സ ആരംഭിക്കേണ്ടതുണ്ട്.
ചികിത്സകൾ
കോശജ്വലനമാണ് ഈ രോഗത്തിലെ അടിസ്ഥാനപ്രക്രീയ. ചികിത്സകൾ കോശജ്വലനം കുറയ്ക്കുകയും നിയന്ത്രിക്കുകയുമാണ് ലക്ഷ്യമിടുന്നത്. രൂക്ഷമല്ലാത്ത കേസുകളിൽ എൻ.എസ്.എ.ഐ.ഡി. മരുന്നുകൾ മാത്രം ഉപയോഗിച്ചാൽ മതിയാകും. അടുത്തകാലത്തായുള്ള പ്രവണത അസുഖത്തിൽ മാറ്റം വരുത്തുന്ന ആന്റീ റൂമാറ്റിക് മരുന്നുകളോ ബയോളജിക് റെസ്പോൺസ് മോഡിഫയർ എന്ന വിഭാഗത്തിൽ പെട്ട മരുന്നുകളോ ആദ്യം തന്നെ നൽകുക എന്നതാണ്. സന്ധികൾക്ക് സുഖപ്പെടുത്താൻ സാധിക്കാ‌ത്ത മാറ്റങ്ങൾ വരുന്നതു തടയുക എന്നതാണ് ഇതിന്റെ ലക്ഷ്യം.
പുറത്തേയ്ക്കുള്ള കണ്ണികൾ
വർഗ്ഗം:ശരീരശാസ്ത്രം വർഗ്ഗം:വൈദ്യശാസ്ത്രം വർഗ്ഗം:രോഗങ്ങൾ
ഐരവൺ
ഐരവൺ പത്തനംതിട്ട ജില്ലയിലെ ഒരു ഗ്രാമം ആണ്.
അവലംബം
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
സുജാത വി. മനോഹർ
ദേശീയ മനുഷ്യാവകാശ കമ്മീഷൻ അംഗമാണ് നേരത്തേ സുപ്രീം കോടതി ജഡ്ജിയും 1994-ൽ കേരള ഹൈക്കോടതി ചീഫ് ജസ്റ്റീസുമായിരുന്ന ജസ്റ്റീസ് '''സുജാത വി. മനോഹർ'''
1938 ഓഗസ്റ്റ് 28-ന് ജനിച്ചു,, പിതാവ് കെ. ടി. ദേശായി പിന്നീട് ഗുജറാത്ത് ഹൈക്കോടതിയിലെ ചീഫ് ജസ്റ്റീസായിരുന്നു. ബോംബെ ഹൈക്കോടതിയിലെ ആദ്യ വനിതാ ചീഫ് ജസ്റ്റീസായി 1994 ജനുവരി 15-ന് സത്യപ്രതിജ്ഞ ചെയ്തു 1994 ഓഗസ്റ്റ് 11 മുതൽ 1999 ഓഗസ്റ്റ് 27 സുപ്രീം കോടതി ജഡ്ജിയായിരുന്നു,
യിൻ മെയ്
ഒരു ബർമീസ് വൈദ്യനും അധ്യാപികയുമായിരുന്നു തിരി പിയാഞ്ചി യിൻ മെയ് എഫ്ആർസി പിഎൻ (ബർമീസ്: ရင် မေ, ഉച്ചരിച്ച [jìɰ mè]; സെപ്റ്റംബർ 1900 - 29 സെപ്റ്റംബർ 1978). ആദ്യത്തെ ബർമീസ് ഒബ്സ്റ്ററ്റ്രീഷ്യൻ, ഗൈനക്കോളജിസ്റ്റ്, ബ്രിട്ടീഷ് ബർമയിൽ നടത്തിയ ആദ്യ വ്യക്തിയായിരുന്നു. മെയ്സ് രോഗം എന്നറിയപ്പെടുന്ന അമോബിക് വാഗിനൈറ്റിസിലെ ഗവേഷണത്തിനും അവർ അറിയപ്പെടുന്നു.
ജാപ്പനീസ് അധിനിവേശകാലത്ത് (1942-1945), അവർ യുദ്ധകാല മെഡിക്കൽ, നഴ്സിംഗ് സ്കൂളുകൾ (1943-1945) സ്ഥാപിച്ചു. യുദ്ധാനന്തരം 1946 മുതൽ 1959 വരെ ലേഡി ഡഫെറിൻ മെറ്റേർണിറ്റി മെഡിസിൻ ആശുപത്രിയിൽ സേവനമനുഷ്ഠിച്ചു. അവർ 1947 മുതൽ 1959 വരെ രംഗൂൺ സർവകലാശാലയുടെ ഫാക്കൽറ്റി മെഡിസിൻ പ്രസവ വകുപ്പിന്റെയും ഗൈനക്കോളജിയുടെയും തലവനായി സേവനമനുഷ്ഠിച്ചു.
സ്വകാര്യ ജീവിതം
1936 ൽ ഐഎംഎസിലെ ക്യാപ്റ്റൻ ഡോ. മിൻ സെറ്റിൻ വിവാഹം കഴിച്ചു. 1946 ആയപ്പോഴേക്കും മിൻ സെയ്ൻ ബിഎംഎസിലെ ഒരു ലെഫ്റ്റനൻറ് കേണൽ ആയി മാറി. 1947 ൽ റംഗൂൺ സർവകലാശാലയിലെ ആദ്യത്തെ ബർമീസ് ഡീൻ ആയിരുന്നു. ദമ്പതികൾക്ക് ഒരു മകനും മകളുമുണ്ടായിരുന്നു. ഗ്യാസ്ട്രോയേറിയറോളജിസ്റ്റ്, ദത്തെടുത്ത മകൻ ബ്രിഗ് ജനറൽ. ഡോ. മൈ Thein ഹൻ. മ്യാൻമർ ആർമി മെഡിക്കൽ കോർപ്സിന്റെ ഡയറക്ടറായിരുന്നു.
Bibliography
വർഗ്ഗം:1900-ൽ ജനിച്ചവർ വർഗ്ഗം:1978-ൽ മരിച്ചവർ
കിവല്ലിഖ് മേഖല
കിവല്ലിഖ് മേഖല (Inuktitut syllabics: ᑭᕙᓪᓕᖅ) കാനഡയിലെ നുനാവട്ടിലെ ഒരു ഭരണ പ്രദേശമാണ്. ഹഡ്‌സൺ ബേയുടെ പടിഞ്ഞാറുള്ള പ്രധാന ഭൂപ്രദേശത്തിന്റെ ഒരു ഭാഗവും സതാംപ്ടൺ ദ്വീപും കോട്ട്സ് ദ്വീപുമാണ് ഇതിൽ ഉൾപ്പെടുന്നത്. പ്രാദേശിക കേന്ദ്രം റാങ്കിൻ ഇൻലെറ്റ് ആണ്. 2011 ലെ സെൻസസിൽ നിന്ന് 16.3% വർദ്ധനവോടെ 2016 ലെ സെൻസസിൽ ഈ പ്രദേശത്തെ ജനസംഖ്യ 10,413 ആയി കണക്കാക്കി.
1887
ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ എൻപത്തി ഏഴാം വർഷമായിരുന്നു 1887.
അജ്ഞാത തിയതികൾ
വർഗ്ഗം:1887 വർഗ്ഗം:വർഷങ്ങൾ
ചെറു നിഴൽത്തുമ്പി
പിൻകഴുത്തിന് വെളുത്ത നിറവും നീല കണ്ണുകളുമുള്ള നിഴൽത്തുമ്പി കുടുംബത്തിൽ ഉള്ള ഒരു സൂചിത്തുമ്പിയാണ് ചെറു നിഴൽത്തുമ്പി. ഇത് പശ്ചിമഘട്ടത്തിലെ ഒരു തദ്ദേശീയ തുമ്പിയാണ്.
പുള്ളി നിഴൽത്തുമ്പിയുമായി വളരെ സാമ്യമുണ്ടെങ്കിലും ഇളം നീല കണ്ണും ചെറുവാലിന്റെ സവിശേഷാകൃതിയും ഈ തുമ്പിയെ തിരിച്ചറിയുവാൻ സഹായിക്കുന്നു. സമുദ്രനിരപ്പിൽ നിന്ന് 1000 മീറ്റർ മുകളിലായാണ് സാധാരണയായി ഈ തുമ്പിയെ കാണുവാൻ കഴിയുന്നത്. ഉയർന്ന മലനിരകളിലെ ഇടതൂർന്ന കാടുകളിലെ ചെറിയ അരുവികളും, ചോലക്കാടുകളും ഈ തുമ്പിയുടെ ആവാസ കേന്ദ്രങ്ങളാണ്. കണ്ണുകൾക്ക് നീല കലർന്ന വെളുപ്പു നിറമാണ്. പരിൻ കഴുത്തിന് വെളുപ്പു നിറമാണ്. കറുചത്ത നിറമുള്ള ഉരസ്സിന്റെ വശങ്ങളിലായി നീല കലർന്ന വെളുപ്പു നിറത്തിലുള്ള രണ്ട് വരകളുണ്ട്. കറുത്ത നിറത്തിലുള്ള ഉദരത്തിന്റെ ആദ്യ രണ്ടു ഖണ്ഡങ്ങളുടെ വശങ്ങൾ നീല നിറത്തിലാണ്. ഉദരത്തിന്റെ തുടക്കം മുതൽ ഏഴാം ഖണ്ഡം വരെ ഇളം നീല നിറത്തിലുള്ള ചെറിയ വളയങ്ങൾ കാണുവാൻ കഴിയും. ഇളം നീല നിറമുള്ള കാലുകളുടെ പിൻവശം കറുപ്പുനിറമാണ്. കാഴ്ചയിൽ ആൺതുമ്പികളെപ്പോലെ തോന്നാമെങ്കിലും പെൺതുമ്പികളുടെ ഉദരം തടിച്ചതും നീളക്കുറവുള്ളതുമാണ്. മഴ കഴിഞ്ഞുള്ള മാസങ്ങളിൽ ധാരാളമായി കാണുവാൻ സാധിക്കുന്നു. നിഴൽ വീണ് കിടക്കുന്ന കാടുകൾ ഇഷ്ടപ്പെടുന്ന ഈ തുമ്പിയെ കണ്ടു പിടിയ്ക്കുവാൻ പ്രയാസമാണ്. വനപാതയിലെ മൺതിട്ടകളിലുള്ള ഉണങ്ങിയ ഇലകളിലോ, വേരുകളിലോ ഇരിക്കാനാണിഷ്ടം.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
കാതറിൻ, നോർത്തേൺ ടെറിട്ടറി
ഓസ്‌ട്രേലിയയിലെ നോർത്തേൺ ടെറിട്ടറിയിലെ ഒരു പട്ടണമാണ് കാതറിൻ. ഇത് ഡാർവിന് തെക്കുകിഴക്കായി 320 കിലോമീറ്റർ അകലെ കാതറിൻ നദിയ്ക്കു സമീപം സ്ഥിതി ചെയ്യുന്നു. നോർത്തേൺ ടെറിട്ടറിയിലെ നാലാമത്തെ വലിയ വാസസ്ഥലമാണിത്. റോയൽ ഓസ്ട്രേലിയൻ എയർ ഫോഴ്സിനു സമീപമുള്ള ഒരു പ്രധാന നഗരം കൂടിയാണ് കാതറിൻ. ഇവിടെ നിന്നും തെക്കുകിഴക്കായി 17 കിലോമീറ്റർ അകലെയാണ് എയർ ഫോഴ്സ് സ്ഥിതി ചെയ്യുന്നത്. അവിടെ സേവനമനുഷ്ടിക്കുന്ന പ്രതിരോധ ഉദ്യോഗസ്ഥരുടെ കുടുംബങ്ങൾക്ക് വിദ്യാഭ്യാസം, ആരോഗ്യം, പ്രാദേശിക സർക്കാർ സേവനങ്ങൾ, തൊഴിലവസരങ്ങൾ എന്നിവ കാതറിനിൽ നിന്നും ലഭിക്കുന്നു. 2016-ലെ കണക്കെടുപ്പ് പ്രകാരം നഗര ജനസംഖ്യ 6,300 ആയിരുന്നു.
ചരിത്രം
ഗോത്രവർഗക്കാരായിരുന്നു ഈ പ്രദേശത്തെ ആദിമനിവാസികൾ. പ്രത്യേകിച്ചും ഡാഗോമാൻ ജനത, ജാവോയ്ൻ ജനത, വാർഡമാൻ ജനത എന്നിവയായിരുന്നു ഉണ്ടായിരുന്നത്. ഈ ഗോത്രവർഗ്ഗക്കാരുടെ പ്രധാന സംഗമസ്ഥലമായിരുന്നു ഇവിടം. ഇന്ന് വിക്ടോറിയ റിവർ ഡിസ്ട്രിക്റ്റ്, താനാമി ഡെസേർട്ട് മേഖലകളിൽ നിന്നുള്ള വാൽപിരി ആളുകൾക്ക് ഇപ്പോൾ കാതറിൻ ഈസ്റ്റ് കേന്ദ്രമാക്കി ഒരു സമർപ്പിത സമൂഹമുണ്ട്.
പര്യവേഷകനായ ജോൺ മക് ഡുവൽ സ്റ്റുവർട്ട് 1862-ൽ തന്റെ വടക്ക് നിന്ന് തെക്കൻ ഭൂഖണ്ഡത്തിലൂടെയുള്ള മൂന്നാം വിജയയാത്രയിൽ പ്രദേശത്തുകൂടി കടന്നുപോയി. 1862 ജൂലൈ 4 ന് സ്റ്റുവർട്ട് കാതറിൻ നദി മുറിച്ചുകടന്നു. നിലവിലെ പട്ടണത്തിൽ നിന്ന് 90 കിലോമീറ്റർ മുകൾ പ്രദേശത്തുകൂടെയായിരുന്നു യാത്ര ചെയ്തത്. തന്റെ ഡയറിയിൽ അദ്ദേഹം ഇങ്ങനെ എഴുതി: "Came upon another large creek, having a running stream to the south of west and coming from the north of east. This I have named 'Katherine', in honour of the second daughter of pastoralist James Chambers Esq." സ്റ്റുവർട്ടിന്റെ കൃത്യതയെക്കുറിച്ച് ചിലസംശയങ്ങളുണ്ട്. ജെയിംസ് ചേമ്പേഴ്സിന്റെ ഭാര്യയുടെ പേര് കാതറിൻ എന്നാണ്, എന്നാൽ മിക്ക സ്രോതസ്സുകളും അനുസരിച്ച് മകളുടെ പേരാണ് കാതറിൻ.
1872 ഓഗസ്റ്റ് 22-ന് കാതറിൻ ടെലിഗ്രാഫ് സ്റ്റേഷൻ സ്ഥാപിക്കുകയും പിന്നീട് 1872-നു ശേഷം ഓവർലാന്റ് ടെലിഗ്രാഫ് ലൈൻ പൂർത്തീകരിച്ചു. തുടർന്ന് കാതറിൻ നദിയുടെ പടിഞ്ഞാറ് ഭാഗത്ത് സ്ഥിരമായ ഒരു ചെറിയ ജനക്കൂട്ടം പാർത്തു തുടങ്ങി. വടക്കായി 90 കിലോമീറ്റർ അകലെയുള്ള പൈൻ ക്രീക്ക് ഉൾപ്പെടെയുള്ള സമീപത്തെ സ്വർണ്ണ പാടങ്ങളുടെ സാമീപ്യം കാതറിൻ പ്രയോജനപ്പെടുത്തി. 1889-ൽ മൗണ്ട് ടോഡ് എന്ന സ്ഥലത്ത് വടക്ക് ഭാഗത്തായി 50 കിലോമീറ്റർ അകലെ സ്വർണശേഖരം കണ്ടെത്തി.
1923 മുതൽ നോർത്ത് ഓസ്‌ട്രേലിയ റെയിൽ‌വേ കാതറിൻ റെയിൽ‌വേ പാലത്തിന്റെ നിർമ്മാണം ആരംഭിച്ചു. റെയിൽവേയുടെ നിർമ്മാണ വേളയിൽ പട്ടണത്തിന്റെ കേന്ദ്രം നദിയുടെ കിഴക്ക് ഭാഗത്തേക്ക് മാറ്റി സ്ഥാപിച്ചു. 1926-ൽ പൂർത്തീകരിച്ച പാതയിലൂടെ ആദ്യത്തെ ട്രെയിൻ 1926 ജനുവരി 21-ന് സഞ്ചരിച്ചു. 1926 ജൂലൈ 15-ന് നഗരത്തിന്റെ ഇപ്പോഴത്തെ സ്ഥാനം പ്രഖ്യാപിക്കപ്പെട്ടു. യഥാർത്ഥ പോസ്റ്റോഫീസും ഓവർലാന്റ് ടെലിഗ്രാഫ് സ്റ്റേഷനും നോട്ട്സ് ക്രോസിംഗിന് തൊട്ടുമുകളിലും സ്പോർട്സ്മാൻ ആർമ്സ് ഹോട്ടലിനടുത്തും സ്ഥാപിച്ചു. അവിടെയായി ഓവർലാന്റ് ടെലിഗ്രാഫ് സ്റ്റേഷനിലെ സ്റ്റേഷൻ മാസ്റ്ററിനും ഒറ്റമുറി പോലീസ് സ്റ്റേഷനും സൗകര്യങ്ങളൊരുക്കിയിരുന്നു.
രണ്ടാം ലോകമഹായുദ്ധസമയത്ത് 101-ാമത് ഓസ്‌ട്രേലിയൻ ജനറൽ ആശുപത്രി, 121-ാമത് ഓസ്‌ട്രേലിയൻ ജനറൽ ആശുപത്രി എന്നിങ്ങനെ ഓസ്ട്രേലിയൻ ആർമി രണ്ട് ആശുപത്രികൾ കാതറിനിൽ സ്ഥാപിച്ചു. കാതറിനിൽ സൈന്യം മേഖലാ ആസ്ഥാനവും സ്ഥാപിച്ചു. 1942 മാർച്ച് 22-ന് കാതറിൻ നടത്തിയ ഏക വ്യോമാക്രമണമാണ് രണ്ടാം ലോകമഹായുദ്ധസമയത്ത് നടന്നത്. ഒരു ജാപ്പനീസ് വിമാനം പട്ടണത്തിൽ ബോംബെറിഞ്ഞതിനെത്തുടർന്ന് ഒരാൾ മരിച്ചു.
2006 ഏപ്രിലിലെ വെള്ളപ്പൊക്കത്തിൽ പട്ടണത്തിന്റെ ചില ഭാഗങ്ങൾ വെള്ളത്തിനടിയിലാകുകയും ഏകദേശം 50 വീടുകൾ മുങ്ങുകയും ചെയ്തു. തന്മൂലം ദശലക്ഷക്കണക്കിന് ഡോളർ നാശനഷ്ടമുണ്ടാക്കി. ഏപ്രിൽ 7-ന് സംസ്ഥാനം അടിയന്തരാവസ്ഥ പ്രഖ്യാപിച്ചു. എങ്കിലും വെള്ളപ്പൊക്കം കാതറിന്റെ ഘടനാപരമായ നാശനഷ്ടമുണ്ടാക്കിയതായി റിപ്പോർട്ടുകളില്ല. ഏപ്രിൽ 5 ന് നദിയിൽ വെള്ളപ്പൊക്കമുണ്ടാകുമെന്ന് നഗരവാസികൾക്ക് മുന്നറിയിപ്പ് നൽകിയിരുന്നു. അടുത്ത ദിവസം ഉച്ചയ്ക്ക് മുമ്പ് നഗരത്തിന്റെ മദ്ധ്യഭാഗം വെള്ളത്തിനടിയിലായി. കാതറിൻ നദിയുടെ പാലത്തിൽ 19 മീറ്ററോളം ഉയരത്തിൽ വെള്ളം എത്തി. ഡസൻ കണക്കിന് വീടുകൾ 2 മീറ്റർ വരെ ഉയരത്തിൽ വെള്ളത്തിൽ മുങ്ങി. പല താമസക്കാർക്കും അവർ ധരിച്ചിരുന്ന വസ്ത്രത്തേക്കാളധികം വസ്ത്രങ്ങളുമായി രക്ഷപ്പെടാൻ സമയം ലഭിച്ചു. ഏപ്രിൽ 8–9 വാരാന്ത്യത്തിൽ 1,100 ൽ അധികം ആളുകൾ പട്ടണത്തിലെ ദുരിതാശ്വാസകേന്ദ്രത്തിൽ അഭയം പ്രാപിച്ചു. പിന്നീട് ഏപ്രിൽ 9 നാണ് അടിയന്തരാവസ്ഥ നീക്കിയത്.
അടുത്ത ദശകങ്ങളിൽ കാതറിൻ നഗരം കന്നുകാലികൾ, ഹോർട്ടികൾച്ചർ, കൃഷി, ടൂറിസം വ്യവസായങ്ങൾ എന്നിവയാൽ സമൃദ്ധമായ ഒരു പ്രാദേശിക കേന്ദ്രമായി വികസിച്ചു. പ്രധാന ടൂറിസം മേഖലകൾ, സെൻട്രൽ ആർനെം റോഡ്, സവന്ന വേ, എക്സ്പ്ലോറേഴ്സ് വേ എന്നിവയാൽ കാതറിൻ നോർത്തേൺ ടെറിട്ടറിയിലെ ഒരു പ്രധാന സന്ദർശക കേന്ദ്രമാണ്. 1998 ലെ ഓസ്‌ട്രേലിയൻ ദിനത്തിൽ ഒരു വലിയ വെള്ളപ്പൊക്കം പട്ടണത്തെ തകർത്തു. ഇതിനെ ഒരു ദേശീയ ദുരന്തമായി പ്രഖ്യാപിച്ചു.
ലെസ് ചുഴലിക്കാറ്റ് മൂലം ഉണ്ടായ 300–400 മില്ലിമീറ്റർ മഴയിൽ നിന്നാണ് കനത്ത വെള്ളപ്പൊക്കം ഉണ്ടായത്. നിറഞ്ഞു നിന്നിരുന്ന കാതറിൻ നദി 20.4 മീറ്ററിലെത്തി. നഗരത്തിലും പരിസര പ്രദേശങ്ങളും വെള്ളത്തിൽ മുങ്ങിയതു മൂലം നിരവധി താമസക്കാരെ ഒഴിപ്പിച്ചു. വെള്ളപ്പൊക്കം 1000 ചതുരശ്ര കിലോമീറ്റർ വിസ്തൃതിയുള്ളതും 1100 വീടുകളെ ബാധിച്ചതുമായി മാറി. കാതറിനകത്തും പുറത്തും നിരവധി റോഡുകൾ തകർന്നു. മൂന്ന് പേർ വെള്ളപ്പൊക്കത്തിൽ മരിച്ചു.
ഭൂപ്രകൃതി
ഡാർവിന് 320 കിലോമീറ്റർ തെക്കായി സ്ഥിതിചെയ്യുന്ന കാതറിൻ ഡാലി റിവർ സിസ്റ്റത്തിന്റെ ഭാഗമായ കാതറിൻ നദിയുടെ തീരത്താണ് സ്ഥിതി ചെയ്യുന്നത്. നോർത്തേൺ ടെറിട്ടറിയുടെ ഏറ്റവും വലിയ നദീതടമായ വിക്ടോറിയ നദി കാതറിന്റെ തെക്ക്-പടിഞ്ഞാറ് വിക്ടോറിയ ഹൈവേയിൽ 189 കിലോമീറ്റർ അകലെ സ്ഥിതിചെയ്യുന്നു. മരങ്ങൾ നിബിഡമല്ലാത്തതും ഇടക്ക് ധാരാളം പുല്ലുകൾ നിറഞ്ഞതുമായ വനമേഖലകളാണ് ഇവിടെ സമൃദ്ധം. ഈ പ്രദേശത്തിന്റെ ഭൂപ്രകൃതി പ്രധാനമായും വരണ്ട ഉഷ്ണമേഖലാ വനപ്രദേശങ്ങളാണ്. സമതലങ്ങൾ, കുന്നുകൾ, പാറക്കൂട്ടങ്ങൾ എന്നിവ അതിൽ ഉൾപ്പെടുന്നു.
കാലാവസ്ഥ
വ്യത്യസ്തമായ രീതിയിൽ നനവുള്ളതും വരണ്ടതുമായ സവേന കാലാവസ്ഥയാണ് കാതറിൻ മേഖലയിലുള്ളത്. സാധാരണ ദൈനംദിന താപനില 30°C മുതൽ 37°C വരെയാണ്. സെപ്റ്റംബർ അവസാനം മുതൽ നവംബർ അവസാനം വരെ 40 ഡിഗ്രി സെൽഷ്യസിൽ എത്തുന്നു. പ്രതിവർഷം ശരാശരി 50 ദിവസത്തോളം ഇടിമിന്നൽ ഉണ്ടാകുന്നു. ഇവയിൽ മിക്കതും നവംബർ മുതൽ ഏപ്രിൽ വരെയാണ്. വരണ്ട കാലാവസ്ഥാ സമയങ്ങളിൽ രാത്രികളിൽ തണുപ്പ് ലഭിക്കുന്നു. ജൂൺ, ജൂലൈ മാസങ്ങളിൽ പതിവായി രാത്രി 7 ഡിഗ്രി സെൽഷ്യസ് വരെ താപനില താഴുന്നു. ജൂൺ മുതൽ ഓഗസ്റ്റ് വരെ ഈർപ്പം വളരെ കുറവാണ്. ചുറ്റുമുള്ള പ്രദേശങ്ങളുമായി താരതമ്യം ചെയ്യുമ്പോൾ താഴ്ന്നു കിടക്കുന്ന ഈ പ്രദേശവും അതുപോലെ നദിയുടെ തീരത്തുള്ള പട്ടണത്തിന്റെ അവസ്ഥയും വെള്ളപ്പൊക്ക സാധ്യതയുള്ളതാണ്. 1998-ലെ വെള്ളപ്പൊക്കത്തിൽ അസാധാരണ നാശനഷ്ടങ്ങളുണ്ടാക്കി. എക്സ്-ട്രോപ്പിക്കൽ സൈക്ലോൺ 48 മണിക്കൂർ കാലയളവിൽ 300 മുതൽ 400 മില്ലിമീറ്റർ വരെ മഴ പെയ്തു. തന്മൂലം കാതറിൻ നദിയിലെ ജലനിരപ്പ് 21.3 മീറ്ററായി ഉയർന്ന് മൂന്ന് പേരുടെ ജീവൻ നഷ്ടപ്പെട്ടു.
ഡിസ്ട്രിക്റ്റ്സ്
കാതറിൻ നദിയുടെ തീരത്ത് നിന്ന് 350 മീറ്റർ അകലെയാണ് കാതറിൻ സെൻട്രൽ ബിസിനസ് ഡിസ്ട്രിക്റ്റ് സ്ഥിതി ചെയ്യുന്നത്. പൈൻ ക്രീക്ക്, മാതരങ്ക, ബൊറൂലൂല, ഡാലി റിവർ, ടിംബർ ക്രീക്ക് എന്നിവ പ്രാദേശിക കേന്ദ്രങ്ങളാണ്. കാതറിനിൽ നിന്ന് 17 കിലോമീറ്റർ അകലെയുള്ള റോയൽ ഓസ്ട്രേലിയൻ എയർ ഫോഴ്സിന്റെ (RAAF) ടിൻഡൽ ബേസ് പ്രാദേശിക സമ്പദ്‌വ്യവസ്ഥയിൽ നിർണായക പങ്ക് വഹിക്കുന്നു. 1988 ഒക്ടോബർ 1-ന് ടിൻഡൽ എയർബേസ് ഔദ്യോഗികമായി തുറന്നു. പതിനായിരത്തോളം വരുന്ന വളരെ കുറഞ്ഞ ജനസംഖ്യയാണെങ്കിലും കാതറിൻ അതിന്റെ ഭൂവിസ്തൃതിയിൽ ഒരു വലിയ നഗരമാണ്. കാതറിൻ ടൗൺ മുനിസിപ്പൽ കൗൺസിൽ മേഖല പടിഞ്ഞാറ് ഫ്ലോറ റിവർ ജംഗ്ഷൻ മുതൽ കിഴക്ക് മാരൻബോയ് വരെയും വടക്ക് ഫെർഗൂസൺ നദി മുതൽ തെക്ക് സ്റ്റർട്ട് പീഠഭൂമി വരെയും വ്യാപിച്ചിരിക്കുന്നു.
ഈ പ്രദേശത്തെ പരമ്പരാഗത ഭൂമികളിൽ വർദമാൻ, ജാവോയ്ൻ, ഡാഗോമാൻ അബോറിജിനൽ ലാൻഡ് ട്രസ്റ്റുകൾ ഉൾപ്പെടുന്നു. ഈ പരമ്പരാഗത ദേശങ്ങളുടെ ഒത്തുചേരൽ മേഖലയാണ് കാതറിൻ നഗരം. തദ്ദേശ ജനതയായ വർദമാൻ സമൂഹം മാൻ‌ബുള്ളൂ മുതൽ വിക്ടോറിയ റിവർ ഡിസ്ട്രിക്റ്റിന്റെ കിഴക്കൻ ഭാഗങ്ങൾ വരെയുള്ള പ്രദേശങ്ങൾ ഉൾക്കൊള്ളുന്നു.
ജാവോയ്ൻ സമൂഹം നിറ്റ്മിലുക്ക് നാഷണൽ പാർക്ക്, ബറുങ്ക, ബെസ്‌വിക്ക്, തെക്ക്-പടിഞ്ഞാറൻ അർഹെം ലാൻഡ് എന്നിവയുൾപ്പെടെ ലാൻസ്‌ഡൗൺ മുതൽ കക്കാട് ദേശീയ പാർക്കിന്റെ തെക്കേ അറ്റത്തുള്ള കാതറിൻ കിഴക്ക് ഭാഗങ്ങൾ ഉൾക്കൊള്ളുന്നു.
ചരിത്രപരമായ നിർമ്മിതികൾ
ചരിത്രപരമായ മറ്റൊരു കാഴ്ചയാണ് ഓ’കീഫ് റെസിഡൻസ്. 1943-ൽ രണ്ടാം ലോകമഹായുദ്ധസമയത്ത് സൈനിക ഓഫീസർമാർക്കായി നിർമ്മിച്ചതാണിത്. ഇതിന്റെ ഘടന പ്രാദേശിക നിർമ്മാണ പരിശീലനത്തിന് ഉത്തമ ഉദാഹരണമായി നിലകൊള്ളുന്നു. സൈപ്രസ് പൈൻ, കോറഗേറ്റഡ് ഇരുമ്പ് എന്നിവ ഉപയോഗിച്ചായിരുന്നു ഇതിന്റെ നിർമ്മാണം.
നിറ്റ്മിലുക് നാഷണൽ പാർക്ക് സ്ഥാപിതമായതു മുതൽ കാതറിൻ ഒരു വിനോദസഞ്ചാരകേന്ദ്രമായി വികസിച്ചു. ഇവിടുത്തെ കാതറിൻ ഗോർഗ് ഓരോ വർഷവും ധാരാളം സന്ദർശകരെ ആകർഷിക്കുന്നു. 2004-2005 കാലയളവിൽ 2,32,000 ആളുകൾ ഇവിടം സന്ദർശിച്ചു.
റെയിൽവേ
നോർത്ത് ഓസ്‌ട്രേലിയൻ റെയിൽ‌വേ വഴി കാതറിനെ ഡാർ‌വിനുമായി ബന്ധിപ്പിച്ചിരിക്കുന്നു. 1926-ൽ നിർമ്മാണം പൂർത്തിയായ നാരോ-ഗേജ് റെയിൽ‌വേ ആണിത്. ഇതു പ്രവർത്തനരഹിതമായിത്തീർന്നതിനെത്തുടർന്ന് ഒടുവിൽ അടച്ചുപൂട്ടി ട്രാക്കുകൾ ഉയർത്തി. പിന്നീട് 2003-ൽ ആലീസ് സ്പ്രിങ്സ് നോർത്ത് മുതൽ ഡാർവിൻ വരെ സാധാരണ ഗേജ് പാതയായി ഉയർത്തി. ഗ്രേറ്റ് സതേൺ റെയിൽ‌വേ നടത്തുന്ന ഘാൻ പാസഞ്ചർ സർവ്വീസ് 2003 മുതൽ അഡ്‌ലെയ്ഡിനു ഡാർവിനും ഇടയിൽ സർവ്വീസ് നടത്തുന്നു. ചില ഒഴിവാക്കലുകളോടെ ഇത് ആഴ്ചയിൽ ഒരിക്കൽ ഓരോ ദിശയിലേക്കും സർവ്വീസ് നടത്തുന്നു.
വ്യോമഗതാഗതം
കാതറിൻ നഗരത്തിൽ നിന്നും ഏകദേശം 15 കിലോമീറ്റർ തെക്കാണ് കാതറിൻ വിമാനത്താവളം സ്ഥിതി ചെയ്യുന്നത്. ഡാർവിൻ, ആലീസ് സ്പ്രിംഗ്സ് എന്നിവിടങ്ങളിൽ നിന്ന് ആഴ്ചയിൽ 3 പ്രാവശ്യം എയർ നോർത്ത് കാതറിനിലേക്ക് സർവ്വീസ് നടത്തുന്നുണ്ട്. ചാർട്ടർ ഫ്ലൈറ്റുകളും തയ്യാറാക്കി നൽകുന്നു. 1930 മുതൽ 1978 വരെ പ്രവർത്തിച്ചിരുന്ന പഴയ കാതറിൻ എയർപോർട്ടിനു പകരമായി നിലവിലുള്ള റോയൽ ഓസ്ട്രേലിയൻ എയർ ഫോഴ്സിന്റെ വിമാനത്താവളവുമായി സൗകര്യങ്ങൾ പങ്കിടുന്നു. ഡോ. ക്ലൈഡ് ഫെന്റൺ നോർത്തേൺ ടെറിട്ടറി ഏരിയൽ മെഡിക്കൽ സർവീസ് സ്ഥാപിച്ചതിന്റെ അടിസ്ഥാനത്തിൽ ഇത് ശ്രദ്ധേയമായിരുന്നു.
വിദ്യാഭ്യാസം
ഒരു പ്രധാന പ്രാദേശിക കേന്ദ്രമെന്ന നിലയിൽ കാതറിനിൽ പ്രൈമറി, സെക്കണ്ടറി തുടങ്ങി പ്രത്യേക ആവശ്യങ്ങളും വൈകല്യവുമുള്ള വിദ്യാർത്ഥികൾക്കും ഉൾപ്പെടെ സൗകര്യമൊരുക്കുന്നു. വിദ്യാർത്ഥികൾക്ക് ഭക്ഷണം നൽകുന്ന സൗകര്യം ഉൾപ്പെടെയുള്ള നാല് പബ്ലിക് പ്രൈമറി സ്കൂളുകൾ ഇവിടെ ഉണ്ട്. കാതറിൻ സൗത്ത് പബ്ലിക് സ്കൂൾ, ക്ലൈഡ് ഫെന്റൺ സ്കൂൾ, മാക്ഫാർലെയ്ൻ പ്രൈമറി സ്കൂൾ, കാസുവാരിന സ്ട്രീറ്റ് സ്കൂൾ എന്നിവയാണിവ. ഇവയോടൊപ്പം നഴ്സറി സ്കൂളുകളും ഉൾപ്പെടുത്തിയിരിക്കുന്നു.
ലോംഗ് ടാക്ക് സാം
ചൈനയിൽ ജനിച്ച ഒരു അമേരിക്കൻ മാന്ത്രികനും അക്രോബാറ്റും വാഡ്‌വില്ലെ അവതാരകനുമായിരുന്നു ലോംഗ് ടാക്ക് സാം (സെപ്റ്റംബർ 16, 1884 - ഓഗസ്റ്റ് 7, 1961).
കാതറിൻ, നോർത്തേൺ ടെറിട്ടറി
വിദ്യാഭ്യാസം
ക്ലാസ് 7 മുതൽ 12 വരെയുള്ള നഗരത്തിലെ ഒരേയൊരു പൊതു വിദ്യാഭ്യാസ സ്ഥപനമാണ് കാതറിൻ ഹൈസ്കൂൾ. ഇവിടെ വിദ്യാർത്ഥികൾക്ക് അക്കാദമിക്, കായിക, ശാസ്ത്രീയ പഠന സംവിധാനങ്ങൾ ഒരുക്കിയിരിക്കുന്നു. മികച്ച റിസോഴ്സ്ഡ് ലൈബ്രറി ഈ സ്കൂളിനുണ്ട്. കൂടാതെ ധാരാളം ഗ്രന്ഥ, ഇലക്ട്രോണിക് മാധ്യമങ്ങളുമുണ്ട്. വർഷം മുഴുവനും കായിക പ്രവർത്തനങ്ങളും ഇൻഡോർ പ്രവർത്തനങ്ങളും അനുവദിക്കുന്ന വലിയ എയർകണ്ടീഷൻഡ് ജിംനേഷ്യം കാതറിൻ സ്കൂളിൽ ഒരുക്കിയിരിക്കുന്നു. വിദ്യാഭ്യാസ, തൊഴിൽ, പരിശീലന വകുപ്പിന്റെ കണക്കു പ്രകാരം നിലവിൽ 586 കുട്ടികൾ ഇവിടെയുണ്ട്. കാതറിനിലെ വിശാലമായ പ്രദേശവും കുറഞ്ഞ ജനസംഖ്യയും മൂലം നിരവധി വിദ്യാർത്ഥികൾ സ്കൂളിൽ എത്തിച്ചേരുവാൻ കൂടുതൽ ദൂരം സഞ്ചരിക്കേണ്ടതുണ്ട്. സമീപത്ത് സ്ഥിതിചെയ്യുന്ന കാലിസ്റ്റെമോൺ ഹൗസ് ഉള്ളതിനാൽ വിദൂര ദേശങ്ങളിൽ നിന്നുള്ള 40 ഹൈസ്‌കൂൾ വിദ്യാർത്ഥികൾക്ക് താമസ സൗകര്യം ഒരുക്കിയിരിക്കുന്നു. അതിനാൽ അവർക്ക് മുടങ്ങാതെ സ്‌കൂളിൽ പതിവായി ക്ലാസുകളിൽ പങ്കെടുക്കാം. . സെന്റ് ജോസഫ്സ് കാത്തലിക് കോളേജ് കാതറിനിലെ പൊതുവിദ്യാലയങ്ങൾക്ക് ഒരു ബദലായി നഴ്സറി മുതൽ പത്താം ക്ലാസ് വരെയുള്ള വിദ്യാർത്ഥികൾക്ക് ഭക്ഷണം നൽകുന്നു. 2012 ലെ കണക്കനുസരിച്ച് 330 കുട്ടികൾ ഇവിടെ ചേർന്നു.
ലോംഗ് ടാക്ക് സാം
ആദ്യകാല ജീവിതവും കരിയറും
ടാക്ക് സാം ലോംഗ് എന്നും സാം ടാക്ക് ലോംഗ് എന്നും അറിയപ്പെടുന്ന ലോംഗ് ടാക്ക് സാം പ്രകടന കലാകാരനായ ലുങ് ടെ ഷാന്റെ സ്റ്റേജ് നാമമായിരുന്നു. വടക്കുകിഴക്കൻ ചൈനയിലെ ഷാൻഡോങ് പ്രവിശ്യയിലെ ഒരു പ്രദേശമായ വുഖിയാവോ കൗണ്ടിയിൽ അദ്ദേഹം ജനിച്ചു. അത് ചൈനീസ് അക്രോബാറ്റിക്സിന്റെ ജന്മസ്ഥലമായി അന്താരാഷ്ട്രതലത്തിൽ മനസ്സിലാക്കപ്പെടുന്നു. അമേരിക്കയിലെ തന്റെ ജീവിതത്തിനിടയിലെ ഒട്ടുമിക്ക ഔദ്യോഗിക രേഖകളിലും തന്റെ നിയമപരമായ പേരായി സാം ടാക്ക് ലോംഗ് ഉപയോഗിച്ചു.
കാതറിൻ, നോർത്തേൺ ടെറിട്ടറി
ആരോഗ്യം
നഗരത്തിൽ സ്ഥിതി ചെയ്യുന്ന കാതറിൻ ഡിസ്ട്രിക്റ്റ് ഹോസ്പിറ്റൽ അടിയന്തര വൈദ്യ, ശസ്ത്രക്രിയാ സൗകര്യങ്ങളും പ്രസവം, റേഡിയോഗ്രാഫി, വൃക്കസംബന്ധമായ ഡയാലിസിസ് യൂണിറ്റുകളും മറ്റ് അത്യാവശ്യ സേവനങ്ങളും നൽകുന്നു. കിന്റോർ ക്ലിനിക്കിൽ ജെനറൽ മെഡിസിൻ സൗകര്യങ്ങൾ ലഭ്യമാണ്. വുർലി-വുർലിൻജാങ്ങിന്റെ ആരോഗ്യ സേവനം തദ്ദേശീയരായ രോഗികൾക്ക് സാംസ്കാരികമായ സെൻസിറ്റീവ് ചികിത്സ നൽകുന്നു.
ലോംഗ് ടാക്ക് സാം
External links
വർഗ്ഗം:1961-ൽ മരിച്ചവർ വർഗ്ഗം:1885-ൽ ജനിച്ചവർ
കാതറിൻ, നോർത്തേൺ ടെറിട്ടറി
വിനോദം
കാതറിൻ പട്ടണത്തിലും ചുറ്റുപാടും ധാരാളം പാർക്കുകളും പൂന്തോട്ടങ്ങളും ഉണ്ട്. ഡക്കോട്ട പാർക്ക്, ഗൈൽസ് പാർക്ക്, സ്റ്റൈൽസ് പാർക്ക് ജുറാസിക് സൈകാഡ് ഗാർഡൻസ്, ജൂക്സ് പാർക്ക്, ഓഷിയ പാർക്ക് എന്നിവ നഗരത്തിലുണ്ട്. നിറ്റ്മിലുക്ക് നാഷണൽ പാർക്ക്, കട്ട കട്ട കേവ്സ് നേച്ചർ പാർക്ക്, വംശനാശഭീഷണി നേരിടുന്ന സൈകാഡുകൾ ഉള്ള കിന്റോർ കേവ്സ് നേച്ചർ പാർക്ക്, ലോ ലെവൽ നേച്ചർ പാർക്ക്, സ്പ്രിംഗ്‌വെയ്‌ൽ ഹോംസ്റ്റെഡ്, കാതറിൻ ഹോട്ട് സ്പ്രിംഗ്സ് എന്നിവ വിനോദസഞ്ചാരികളെ ആകർഷിക്കുന്നു. എൽസി നാഷണൽ പാർക്ക്, ഗ്രിഗറി നാഷണൽ പാർക്ക്, ജിവിനിംഗ് / ഫ്ലോറ റിവർ നേച്ചർ പാർക്ക് എന്നിവയാണ് ഈ പ്രദേശത്തെ മറ്റ് പ്രധാന പാർക്കുകൾ.
പ്രകൃതിയെ അടിസ്ഥാനമാക്കിയുള്ള വിനോദങ്ങളാണ് ഇവിടെയുള്ളത്. കാതറിൻ ഹോട്ട് സ്പ്രിംഗ്സ്, മാതരങ്ക ഹോട്ട് സ്പ്രിംഗ്സ്, കാതറിൻ നദിയിലെ നിറ്റ്മിലുക്ക് ഗോർഗിലെ കനോയിംഗ്, വേട്ട, ബുഷ്‌വാക്കിംഗ്, കേവിംഗ്, ക്യാമ്പിംഗ്, വിക്ടോറിയ, ഡാലി, റോപ്പർ അഥവാ കാതറിൻ നദികളിലെ മത്സ്യബന്ധനം എന്നിവയെല്ലാം ജനപ്രിയ വിനോദങ്ങളാണ്. നദിയിലെ പ്രദേശങ്ങളിൽ നിന്ന് കായൽ മുതലകളെ വിനോദസഞ്ചാരികൾക്ക് തടസമുണ്ടാകാത്തവിധം സുരക്ഷിതമായി മാറ്റാനുള്ള ശ്രമങ്ങൾ നടക്കുന്നുണ്ടെങ്കിലും ഇവിടെ മിക്ക നദീതടങ്ങളിലും മുതലകൾ വസിക്കുന്നു.
1998-ൽ നഗരത്തിനുള്ളിൽ തന്നെ മൂന്ന് സ്‌ക്രീനുള്ള സിനിമാ തിയേറ്റർ പ്രവർത്തനം ആരംഭിച്ചു. പ്രധാന പാതയിൽ തന്നെ പബ്ലിക് ബാറുകളുള്ള രണ്ട് ഹോട്ടലുകൾ ഉണ്ട്. അവയിലൊന്നിൽ നൈറ്റ് ക്ലബ്ബും നഗരത്തിന് ചുറ്റും സെൻട്രൽ ബിസിനസ് ഡിസ്ട്രിക്റ്റിലുള്ള ദി കാതറിൻ ക്ലബ്, കാതറിൻ സൗത്തിലെ കാതറിൻ കൺട്രി ക്ലബ്, കാതറിൻ സ്പോർട്സ് ആൻഡ് റിക്രിയേഷൻ ഗോർഗ് റോഡിൽ സ്ഥിതിചെയ്യുന്ന ക്ലബ് തുടങ്ങി നിരവധി ക്ലബ്ബുകളും ഉണ്ട്.
വൈ.എം.സി‌.എ.യുടെ ഉടമസ്ഥതയിലുള്ള ഹെൻ‌റി സ്കോട്ട് റിക്രിയേഷൻ സെന്റർ കാതറിൻ സ്പോർട്സ് ഗ്രണ്ട് കോംപ്ലക്സിൽ സ്ഥിതിചെയ്യുന്നു. അതിൽ ഒരു റോളർ സ്കേറ്റിംഗ് റിങ്കും ജിംനേഷ്യവും ഉണ്ട്. കൂടാതെ നഗരത്തിലെ യുവാക്കളെ ലക്ഷ്യമാക്കി ഡാൻസ് ക്ലാസുകൾ പോലുള്ള പതിവായ വിനോദ പരിപാടികൾ നടത്തുന്നു. സ്കൂൾ കഴിഞ്ഞ ശേഷമുള്ള ശിശുസംരക്ഷണം സൗകര്യവും ഇവിടെ ഉണ്ട്. കൂടാതെ റിക്രിയേഷൻ സെന്ററിനോട് ചേർന്നുള്ള കാതറിൻ അക്വാട്ടിക് സെന്ററിൽ അക്വാ എയറോബിക്സ് ക്ലാസുകൾ പോലുള്ള മറ്റ് പ്രവർത്തനങ്ങളും വൈ.എം.സി‌.എ. നടത്തുന്നു.
സാഹിത്യവും സിനിമയും
1800 കളുടെ അവസാനത്തിൽ ഒരു പയനിയറിംഗ് പാസ്റ്ററലിസ്റ്റിന്റെ ഭാര്യ ജെന്നി ഗൺ എഴുതിയ വി ഓഫ് ദി നെവർ നെവർ (1908) എന്ന നോവലാണ് കാതറിൻ പ്രദേശം പ്രശസ്തമാക്കിയത്. ഈ പുസ്തകത്തിന്റെ ചലച്ചിത്രരൂപം 1982-ൽ പുറത്തിറങ്ങി. 2007-ൽ പുറത്തിറങ്ങിയ ഓസ്ട്രേലിയൻ ഹൊറർ ചിത്രമായ റോഗ് ഭാഗികമായി ചിത്രീകരിച്ചത് കാതറിൻ ഗോർഗിലാണ്. 1955-ൽ ജെദ്ദ എന്ന ചലച്ചിത്രം ഇവിടെ ഭാഗികമായി ചിത്രീകരിച്ചു. മറ്റു ഭാഗങ്ങൾ ചിത്രീകരിക്കാനായി ഇംഗ്ലണ്ടിലേക്കുഌഅ യാത്രാമധ്യേയുണ്ടായ വിമാനാപകടത്തിൽ ഈ രംഗം പകർത്തിയിരുന്ന ഫിലും റോൾ നശിക്കപ്പെട്ടു. തുടർന്ന് ബ്ലൂ മൌണ്ടനിലെ കാനൻഗ്ര വെള്ളച്ചാട്ടത്തിൽ ഈ രംഗങ്ങൾ വീണ്ടും ചിത്രീകരിച്ചു. 1986-ൽ പുറത്തിറങ്ങിയ "ക്രൊക്കഡൈൽ ഡണ്ടീ" സിനിമയിലും കാതറിനെ സംക്ഷിപ്തമായി പരാമർശിക്കുന്നു.
ശ്രദ്ധേയരായ വ്യക്തികൾ
കാതറിനിൽ നിന്നുള്ള ശ്രദ്ധേയരായ വ്യക്തികൾ, ഇവിടെ താമസിച്ചിരുന്നവരും ഇതിൽ ഉൾപ്പെടുന്നു:
വിനോന റൈഡർ
വിനോന റൈഡർ 1971 ഒൿടോബർ 29 ന് ) ജനിച്ച ഒരു അമേരിക്കൻ നടിയാണ്. അവരുടെ യഥാർത്ഥപേര് വിനോന ലൂറ ഹൊറോവിറ്റ്‍സ്. 1990 കളിൽ ഏറ്റവും പ്രശസ്തയായ നടിയായിരുന്നു അവർ.  1986 ൽ പുറത്തിറങ്ങിയ Lucas എന്ന ചിത്രത്തിലൂടെയാണ് അവർ അഭിനയരംഗത്തേയ്ക്കു പ്രവേശിക്കുന്നത്. ടിം ബർട്ടൻറെ 1988 ലെ Beetlejuice എന്ന ചിത്രത്തിലെ കൌമാരക്കാരിയായ നായികയെ അവതരിപ്പിച്ചതിലൂടെ നിരൂപക പ്രശംസയും ദേശവ്യാപകമായ അംഗീകാരവും നേടി.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ വർഗ്ഗം:1971-ൽ ജനിച്ചവർ
മൈലപ്ര
മൈലപ്ര പത്തനംതിട്ട ജില്ലയിലെ ഒരു ഗ്രാമം ആകുന്നു. പത്തനംതിട്ട ജില്ലാ ആസ്ഥാനത്തുനിന്ന് 2 കിലോമീറ്റർ മാത്രം അകലെയാണ് സ്ഥിതിചെയ്യുന്നത്.
പ്രധാന സ്ഥലങ്ങൾ
മൈലപ്ര ദേവി ക്ഷേത്രം, കടമണ്ണിൽ ദേവി ക്ഷേത്രം, കുമ്പഴവടക്ക് ഗുരുദേവക്ഷേത്രം, മൈലപ്ര വലിയപള്ളി.
അവലംബം
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ഡീഗോ ഫോർലാൻ
ഒരു ഉറുഗ്വായൻ ഫുട്ബോൾ കളിക്കാരനാണ് ഡീഗോ ഫോർലാൻ. രണ്ടു പിച്ചി ട്രോഫിയും, രണ്ടു യൂറോപ്യൻ ഗോൾഡൻ ഷൂ രണ്ടും നേടിയിട്ടുള്ള ഇദ്ദേഹം 2010 ലോകകപ്പിലെ മികച്ച കളിക്കാരനുള്ള ഗോൾഡൻ ബോൾ പുരസ്കാരവും കരസ്ഥമാക്കിയിട്ടുണ്ട്. ഉറുഗ്വായ് ക്കു വേണ്ടി 100 കളികളിൽ ബൂട്ട് കെട്ടിയ ആദ്യ കളിക്കാരനായ ഫോർലാൻ എക്കാലത്തെയും മികച്ച ഉറുഗ്വായൻ കളിക്കാരിൽ ഒരാളായിട്ടാണ് കണക്കാക്കപ്പെടുന്നത്.
അവലംബം
വർഗ്ഗം:2002 ഫിഫ ലോകകപ്പിലെ കളിക്കാർ വർഗ്ഗം:2010 ഫിഫ ലോകകപ്പിലെ കളിക്കാർ വർഗ്ഗം:2014 ഫിഫ ലോകകപ്പിലെ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1979-ൽ ജനിച്ചവർ വർഗ്ഗം:ഉറുഗ്വൻ ഫുട്ബോൾ കളിക്കാർ വർഗ്ഗം:മുംബൈ സിറ്റി എഫ് സി ഫുട്ബോൾ കളിക്കാർ
കൃപയാ പാലയ ശൗരേ
സ്വാതിതിരുനാൾ ചാരുകേശിരാഗത്തിൽ ചിട്ടപ്പെടുത്തിയ ഒരു കൃതിയാണ് കൃപയാ പാലയ ശൗരേ. സംസ്കൃതഭാഷയിൽ രചിച്ചിരിക്കുന്ന ഈ കൃതി ചാപ്പുതാളത്തിലാണ് ചിട്ടപ്പെടുത്തിയിരിക്കുന്നത്.
അനുപല്ലവി
തപനീയ നിഭചേല തുഹിനാംശു സുവദന ശ്രീപത്മനാഭ സരസിജലോചന   (കൃപയാ)
ചരണം 3
കുരുമേ കുശലം മുദാ കുരുവിന്ദ നിഭദന്ത നിരുപമസംസാര നീരധിവരപോത നാരദ മുഖ മുനി നികര ഗേയ ചരിത വാരയ മമാഖില പാപജാതം ഭഗവൻ       (കൃപയാ)
പുറത്തേക്കുള്ള കണ്ണികൾ
വർഗ്ഗം:സ്വാതിതിരുനാൾ ചിട്ടപ്പെടുത്തിയ കൃതികൾ വർഗ്ഗം:ചാരുകേശി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ
ഹെൻറിച്ച് ഹെർട്സ്
1857 ഫെബ്രുവരി 22 ന് ജർമനിയിലെ ഹാംബർഗിൽ ജനിച്ച ഭൗതികശാസ്ത്രജ്ഞനാണ് ഹെൻറിച്ച് റുഡോൾഫ് ഹെർട്സ്. വിദ്യുത്കാന്ത തരംഗങ്ങൾ കണ്ടെത്തിയത് ഇദ്ദേഹമാണ്.
വർഗ്ഗം:ജർമ്മൻ ഭൗതികശാസ്ത്രജ്ഞർ വർഗ്ഗം:1857-ൽ ജനിച്ചവർ
അന്ന പാവ്ലോന ഓഫ് റഷ്യ
അന്ന പാവ്ലോന ഓഫ് റഷ്യ (Russian: Анна Павловна; Dutch: Anna Paulowna;18 ജനുവരി 1795 [OS 7 ജനുവരി] - 1 മാർച്ച് 1865) നെതർലാന്റ്സിന്റെ ഒരു രാജ്ഞി ആയിരുന്നു.
യൂത്ത്
അന്ന റഷ്യയിലെ ഗാഷിന കൊട്ടാരത്തിലെ പോൾ ഒന്നാമന്റെയും ചക്രവർത്തിനി മരിയ ഫിയോഡോറോവ്നയുടെ (ജനനനാമം: സോഫി ഡോറോത്തി വുട്ട്ടെംബെർഗ്) എട്ടാമത്തെ കുട്ടിയും ആറാമത്തെ മകളും ആയിരുന്നു. അങ്ങനെ റഷ്യയിലെ ഇമ്പീരിയൽ ഹൈനസ് ഗ്രാൻഡ് ഡച്ചസ് അന്ന പാവ്ലോവ്ന ആയി. ചെറുപ്പകാലം സഹോദരന്മാരായ നിക്കോളാസ് (1796-1855), മൈക്കിൾ (1798-1849) എന്നിവരോടൊപ്പം ചെലവഴിച്ചു. വിദേശ ഭാഷകളും ഗണിതവും ഉൾപ്പെടെയുള്ള വിദ്യാഭ്യാസം അന്നയ്ക്കു ലഭിച്ചു. കരകൗശലവസ്തുക്കളിലും ചിത്രകലയിലും അവർ മുമ്പിലായിരുന്നു.
1809-ൽ ഫ്രാൻസിലെ നെപ്പോളിയൻ ഒന്നാമൻ വിവാഹത്തിന് മൂത്ത സഹോദരി ഏകാതരിനയെ തെരഞ്ഞെടുക്കുന്നതിൽ പരാജയപ്പെട്ടതിനെത്തുടർന്ന്, നെപ്പോളിയൻ അന്നയെ വിവാഹത്തിന് ക്ഷണിച്ചു. നെപ്പോളിയന്റെ താത്പര്യം നഷ്ടപ്പെടാൻ വേണ്ടി അമ്മ മറുപടിയുടെ ദൈർഘ്യം വർദ്ധിപ്പിച്ചു. ഓസ്ട്രിയൻ ചക്രവർത്തിയുടെ പതിനെട്ടു വയസ്സുകാരിയായ മകൾ മേരി ലൂയിസിനെ പിന്നീട് അദ്ദേഹം വിവാഹം ചെയ്തു.
വിവാഹം
റഷ്യയും അവളുടെ പുതിയ മാതൃരാജ്യവും തമ്മിലുള്ള വ്യത്യാസത്തെക്കുറിച്ച് പ്രത്യേകിച്ചും ക്ലാസ് സമ്പ്രദായത്തെക്കുറിച്ചും ക്ലാസുകൾ തമ്മിലുള്ള വേർതിരിക്കലിനെക്കുറിച്ചും അന്ന പാവ്‌ലോവ്ന ഞെട്ടിപ്പോയി. റോയൽറ്റിയും പൊതുജനവും തമ്മിലുള്ള ദൂരം റഷ്യയിലേതിനേക്കാൾ വലുതായിരുന്നില്ല. നെതർലാൻഡിൽ ഇത് വളരെ കർശനമായിരുന്നു. മാത്രമല്ല ഇതിലേക്ക് സ്വയം ക്രമീകരിക്കാൻ അവൾക്ക് ബുദ്ധിമുട്ടുകൾ ഉണ്ടായിരുന്നു. 1830-ൽ ബെൽജിയൻ വിപ്ലവം അവിടെനിന്നു വിട്ടുപോകാൻ അവരെ നിർബന്ധിതമാക്കുന്നത് വരെ ദമ്പതികൾ ബ്രസ്സൽസിൽ ജീവിച്ചു. സ്വന്തം രാജ്യത്തിന്റെ ഓർമ്മകൾ ഉണർത്തുന്നതുകൊണ്ട് വടക്കൻ നഗരത്തെക്കാൾ അന്ന ബ്രസ്സൽ കൂടുതൽ ഇഷ്ടപ്പെട്ടു. പാവപ്പെട്ട സ്ത്രീകൾക്കും പെൺകുട്ടികൾക്കും വേണ്ടി ഒരു തയ്യൽ സ്കൂൾ(1832), ബെൽജിയൻ വിപ്ലവത്തിൽ പരിക്കേറ്റ സൈനികർക്ക് വേണ്ടി ഒരു ആശുപത്രി (1830) എന്നിവയും അവർ സ്ഥാപിച്ചു. അന്നയുടെ വിവാഹജീവിതം കൊടുങ്കാറ്റ് നിറഞ്ഞതായിരുന്നു. തുടക്കത്തിൽ തന്നെ, അന്ന സ്വയം വില്യമിനേക്കാൾ റാങ്കിൽ ഉയർന്ന പദവിയുള്ളതായി കണക്കാക്കപ്പെട്ടിരുന്നു. 1829-ൽ അവരുടെ നിരവധി ആഭരണങ്ങൾ മോഷണം പോകുകയും അവരുടെ ഭർത്താവാണ് മോഷ്ടിച്ചതെന്ന് അവർ സംശയിക്കുകയും ചെയ്തു. കടക്കെണിയിലായതിനാലും സംശയാസ്പദമെന്ന് കരുതുന്ന ആളുകളുമായും ഇടപഴകുന്നതിനാലാണ് അവളുടെ പങ്കാളിയെ മോഷ്ടാവാണെന്ന് അവർ സംശയിച്ചത്. വില്യമിൻറെ വ്യഭിചാരം അവരുടെ ഇടയിൽ സംഘർഷങ്ങൾ സൃഷ്ടിച്ചു. 1843 വരെ അവർ വേർപിരിഞ്ഞു. ഇങ്ങനെയൊക്കെയാണെങ്കിലും വില്യം സ്നേഹം നിഷേധിച്ചിട്ടും അന്ന വില്യമിനോടുള്ള അനന്തമായ സ്നേഹം തുടർന്നു. ഭർത്താവിനും അമ്മായിഅച്ഛനും ഇടയിൽ മധ്യസ്ഥയായും അന്ന പ്രവർത്തിക്കുകയും രാഷ്ട്രീയ സംഘർഷങ്ങൾക്കിടയിൽ അവർ തമ്മിലുള്ള സംഘർഷം ലഘൂകരിക്കാൻ ശ്രമിക്കുകയും ചെയ്തു. അല്ലാത്തപക്ഷം, ശക്തമായ രാഷ്ട്രീയ ബോധ്യങ്ങൾക്കിടയിലും അവർ രാഷ്ട്രീയമായി സജീവമായിരുന്നില്ല. ഒരു വ്യക്തിയെന്ന നിലയിൽ അവർ ബുദ്ധിയുള്ളവളും വികാരഭരിതയും, കുടുംബത്തോടു വിശ്വസ്തതയുള്ളവളും, അക്രമാസക്തമായ മനോഭാവവും കാണിച്ചിരുന്നു. ഹോളണ്ടിലെ കാലഘട്ടത്തിൽ ഡച്ചുഭാഷകൾ, ചരിത്രം, സംസ്കാരം തുടങ്ങിയവ പഠിച്ചു. അമ്പതിലധികം അനാഥാലയങ്ങൾ അവർ സ്ഥാപിച്ചു.
1840 ഒക്ടോബർ 7-ന്, അവരുടെ അമ്മായിയപ്പൻ, നെതർലാൻഡിലെ വില്യം ഒന്നാമൻ രാജിവച്ചതിനെത്തുടർന്ന്, അവർ നെതർലൻഡിന്റെ പട്ടമഹിഷിയായി. 1842 ഫെബ്രുവരി 1 ന് മരിയ ലൂയിസ രാജ്ഞിയുടെ 343-ാമത്തെ ഡേം ആയി.
ഒരു രാജ്ഞിയെന്ന നിലയിൽ, അന്ന മാന്യയും ധാർഷ്‌ട്യമുള്ളവളും പൊതുജനങ്ങളോട് അകലം പാലിക്കുകയും ചെയ്തിരുന്നു. പലപ്പോഴും ഫ്രഞ്ച് സംസാരിക്കുന്ന പങ്കാളിയേക്കാൾ മികച്ച ഡച്ച് സംസാരിക്കാൻ അവർ പഠിച്ചു. പക്ഷേ അവർ കർശനമായ ഒരു മര്യാദ പാലിക്കുകയും ചെയ്തെങ്കിലും ഒരിക്കലും രാജ്ഞിയെന്ന നിലയിൽ വളരെ ജനപ്രീതി നേടുകയും ചെയ്തില്ല. ആഡംബരം, മര്യാദകൾ, ഔപചാരിക ചടങ്ങുകൾ, ആചാരങ്ങൾ എന്നിവക്ക് അവർ വിലകല്പിച്ചിരുന്നു. അന്ന പാവ്‌ലോവ്ന റഷ്യയിലെ അമ്മയുമായും സഹോദരങ്ങളുമായും കത്തിടപാടുകൾ നടത്തുകയും അവളുടെ ജന്മദേശത്തിന്റെ ഓർമ്മകൾ അമൂല്യമാക്കുകയും ചെയ്തു. അവർ ഒരു റഷ്യൻ ആൺകുട്ടികളുടെ ഗായകസംഘം സ്ഥാപിച്ചു. അവിടെ അംഗങ്ങൾ പരമ്പരാഗത റഷ്യൻ വസ്ത്രങ്ങൾ ധരിക്കേണ്ടതായിരുന്നു. കൂടാതെ അവർ നെതർലാൻഡ്‌സ് രാജ്ഞിയായിത്തീർന്നതിനേക്കാൾ കൂടുതൽ റഷ്യൻ ഗ്രാൻഡ് ഡച്ചസായി തുടർന്നുവെന്ന് പറയപ്പെടുന്നു.
ഒരു രാജ്ഞി എന്ന നിലയിൽ, അന്ന രാജകൊട്ടാരം വിട്ടു. കോടതി ജീവിതത്തിൽ നിന്ന് വിരമിക്കുകയും വിവേകപൂർണ്ണമായ ജീവിതം നയിക്കുകയും ചെയ്തു. മരുമകളും സഹോദരി കാതറിൻറെ മകളുമായ സോഫിയുമായി അവർ അടുത്തില്ല, കാരണം അവരുടെ അമ്മയുടെ പ്രിയപ്പെട്ട കുട്ടിയെന്ന നിലയിലും കാതറിൻറെ സൗന്ദര്യത്തെയും പദവിയെയും അന്നയെ അസൂയപ്പെടുത്തി. 1855-ൽ മകൻ വില്യം മൂന്നാമൻ രാജാവുമായുള്ള കലഹത്തെത്തുടർന്ന് റഷ്യയിലേക്ക് മടങ്ങാൻ അവർക്ക് ആഗ്രഹമുണ്ടായിരുന്നുവെങ്കിലും അവസാനം അവർ അങ്ങനെ ചെയ്തില്ല.
പുറം കണ്ണികൾ
വർഗ്ഗം:1795-ൽ ജനിച്ചവർ വർഗ്ഗം:1865-ൽ മരിച്ചവർ വർഗ്ഗം:ഫ്രഞ്ച് രാജകുമാരിമാർ
പുലസ്ത്യൻ
സപ്തർഷികളിൽ ഒരാൾ. പ്രജാപതികളിൽ ഒരാളായ പുലസ്ത്യൻെറ ജനനം ബ്രഹ്മാവിൻെറ കർണ്ണത്തിൽ നിന്നുമാണ്.
പുലസ്ത്യനാണ് എല്ലാ സർപ്പങ്ങളുടെയും നാഗങ്ങളുടെയും ജനയിതാവ്. താമ്ര എന്ന ഭാര്യയിലൂടെ കശ്യപ പ്രജാപതി ഗരുഡനടക്കം എല്ലാ പക്ഷികളുടെയും പിതാമഹൻ. (ആർഷജ്ഞാനം)
മേരി മക്കില്ലോപ്
thumb|right|200px|നോർത്ത് സിഡ്നിയിലെ മദർ മേരി മക്കില്ലോപ്പിന്റെ പേരിലുള്ള മ്യൂസിയം ബനഡിക്ട് പതിനാറാമൻ മാർപാപ്പ വിശുദ്ധയായി പ്രഖ്യാപിച്ച വനിതയാണ് മദർ മേരി മക്കില്ലോപ് (15 ജനുവരി1842 – 8 ഓഗസ്റ്റ് 1909). 2010 ഒക്ടോബർ 17 നാണ് മാർപാപ്പ ഈ പ്രഖ്യാപനം നടത്തിയത് ഓസ്ട്രേലിയായിൽ ഇന്നും ഏറ്റവുമധികം ആദരിക്കപ്പെടുന്ന വനിതയുമാണ് ഇവർ. വളരെ സ്വതന്ത്രമായി ചിന്തിച്ചിരുന്ന മദർ സഭാ അധികാരികളുമായി നിരന്തരം പോരാട്ടത്തിലായിരുന്നു. 1871 - ൽ സഭ അവരെ വിലക്കുകയും ചെയ്തു. ഇവരെ സഭ വിലക്കുവാനുള്ള കാരണം വൈദികരുടെ ലൈംഗികപീഡനം പുറത്തുകൊണ്ടുവന്നതും സഭയിലെ പുരുഷമേധാവിത്വത്തെ ചോദ്യം ചെയ്തതുമാണ്. പിന്നീട് ഈ വിലക്ക് സഭ പിൻവലിച്ചിരുന്നു.
പ്രവർത്തനങ്ങൾ
പാവങ്ങളെ സഹായിക്കുകയും, അവരുടെ കുട്ടികൾക്ക് വിദ്യാഭ്യാസം നൽകുകയുമായിരുന്നു ഇവരുടെ പ്രധാന പ്രവർത്തനം.അതിനുവേണ്ടി 1867 - ൽ സിസ്റ്റേഴ്സ് ഓഫ് സെന്റ് ജോസഫ് ഓഫ് ദ സേക്രഡ് ഹാർട്ട് സ്ഥാപിച്ചു.
മരണം
thumb|right| മദർ മേരി മക്കില്ലോപ്പിന്റെ ചാപ്പൽ. ഇവിടെയാണ് മദറിന്റെ ശവകുടീരം സ്ഥിതി ചെയ്യുന്നത്. (നോർത്ത് സിഡ്നി,സൗത്ത് വെയ്‌ൽസിസ്,ഓസ്ട്രേലിയ) 1909 ഓഗസ്റ്റ് 8 - ന് ഓസ്ട്രേലിയായിലെ നോർത്ത് സിഡ്നിയിലെ ന്യൂ സൗത്ത് വെയ്‌ൽസിൽ വച്ച് മരിച്ചു.
പുറത്തേക്കുള്ള കണ്ണികൾ
വർഗ്ഗം:റോമൻ കത്തോലിക്കാസഭയിലെ വിശുദ്ധർ വർഗ്ഗം:1842-ൽ ജനിച്ചവർ വർഗ്ഗം:1909-ൽ മരിച്ചവർ വർഗ്ഗം:കന്യാസ്ത്രീകൾ
ബീഡഡ് ലിസാർഡ്
(ഇംഗ്ലീഷിൽ: Beaded Lizard) (ശാസ്ത്രീയ നാമം: Heloderma horridum) വിഷമുള്ള ഒരിനം പല്ലിയാണ്. സൗത്ത് മെക്സിക്കോയിലാണ് ഇവ കാണപ്പെടുന്നത്.
അവലംബം
വർഗ്ഗം:ഉരഗങ്ങൾ
ക്രതു
സപ്തർഷികളിൽ ഒരാളാണ്. ബ്രഹ്മാവിൻെറ കൈകളിൽ നിന്നുമാണ് പ്രജാപതി കളിൽ ഒരാളായ ക്രതുവിൻെറ ജനനം.
നാലു പോലീസും നല്ലാ ഇരുന്ത ഊരും
ശ്രീകൃഷ്ണ സംവിധാനം ചെയ്ത 2015-ലെ തമിഴ് കോമഡി ചിത്രമാണ് നാലു പോലീസും നല്ലാ ഇരുന്ത ഊരും. ഈ ചിത്രത്തിൽ അരുൾനിതി, രമ്യ നമ്പീശൻ എന്നിവർ പ്രധാന വേഷങ്ങളിലും ബാഗാവതി പെരുമാൾ, സിംഗാംപുലി, രാജ്കുമാർ, യോഗി ബാബു, തിരുമുരുകൻ എന്നിവർ പ്രധാന കഥാപാത്രങ്ങളെയും അവതരിപ്പിക്കുന്നു. ഇതിന്റെ കഥയെയും തിരക്കഥയെയും സിനിമ നിരൂപകർ നിശിതമായി വിമർശിച്ചു. ബോക്സോഫീസിൽ മികച്ച പ്രകടനം കാഴ്ചവയ്ക്കുന്നതിൽ ഈ സിനിമ പരാജയപ്പെട്ടു. 1939-ലെ ബ്രിട്ടീഷ് ചലച്ചിത്രം ആസ്ക് എ പോലീസ്മാൻ സ്വീഡിഷ് ചലച്ചിത്രം കോപ്സ് എന്നിവയെ അടിസ്ഥാനമാക്കിയുള്ളതാണ് ഈ ചിത്രം.
പുറം കണ്ണികൾ
വർഗ്ഗം:2015-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:ഇന്ത്യൻ ഹാസ്യ ചലച്ചിത്രങ്ങൾ
സൂര്യകാന്തമിശ്ര
സി.പി.ഐ.എം പശ്ചിമബംഗാൾ സംസ്ഥാന സെക്രട്ടറിയാണ് '''ഡോ. സൂര്യകാന്തമിശ്ര '''. സി.പി.ഐ.എം പൊളിറ്റ് ബ്യൂറോ അംഗവും പശ്ചിമബംഗാൾ  നിയമസഭയിലെ പ്രതിപക്ഷനേതാവുമാണ്. 1996ൽ ഇടതുമുന്നണി മന്ത്രിസഭയിൽ അംഗമായി. 2011 വരെ മന്ത്രി. ആരോഗ്യം, ഭൂപരിഷ്കരണം, പഞ്ചായത്ത് എന്നീ വകുപ്പുകൾ കൈകാര്യം ചെയ്തു.
ജീവിതരേഖ
പശ്ചിമ മിഡ്നാപുർ ജില്ലയിലെ നാരായൻഗഡ് സ്വദേശിയായ മിശ്ര വിദ്യാർഥി പ്രസ്ഥാനത്തിലൂടെയാണ് രാഷ്ട്രീയത്തിലെത്തുന്നത്. മിഡ്നാപുർ കോളേജിൽനിന്ന് പ്രീഡിഗ്രി പാസായശേഷം ഒഡിഷയിലെ പാറാ, കട്ടക്ക് എന്നിവിടങ്ങളിൽ ഉന്നതവിദ്യാഭ്യാസം നേടി. കട്ടക് മെഡിക്കൽ കോളേജിൽ എം.ബി.ബി.എസിനു പഠിക്കുമ്പോൾ എസ്.എഫ്.ഐ ഒഡിഷ സംസ്ഥാന കമ്മിറ്റിയിലംഗമായി.
വൈദ്യശാസ്ത്രപഠനം പൂർത്തിയാക്കിയശേഷം മിഡ്നാപുരിൽ തിരികെയെത്തി യുവജനപ്രസ്ഥാനത്തിൽ സജീവമായി. ആതുരസേവനത്തോടൊപ്പം രാഷ്ട്രീയപ്രവർത്തനവും തുടർന്നു. 1978 മുതൽ 1991 വരെ അവിഭക്ത മിഡ്നാപുർ ജില്ലാ പരിഷത്ത് പ്രസിഡന്റായി പ്രവർത്തിച്ചു. 1991 മുതൽ നാരായൻഗഡിൽനിന്ന് തുടർച്ചയായി അഞ്ചു തവണ നിയമസഭയിലെത്തി. 2011 മുതൽ പ്രതിപക്ഷനേതാവ്. 1
2002 ൽ ഹൈദരാബാദിൽ നടന്ന 17-ാം പാർടി കോൺഗ്രസിൽ കേന്ദ്ര കമ്മിറ്റിയിലേക്ക് തെരഞ്ഞെടുക്കപ്പെട്ടു 2012ൽ കോഴിക്കോട്ടു നടന്ന 20-ാം പാർടി കോൺഗ്രസിൽ പൊളിറ്റ് ബ്യൂറോയിലെത്തി.
ഭാര്യ ഉഷ മിശ്ര പാർടി പ്രവർത്തകയും ജനാധിപത്യ മഹിളാ അസോസിയേഷൻ നേതാവുമാണ്.
അവലംബം
വർഗ്ഗം:സി.പി.ഐ.എം. നേതാക്കൾ
ഡൈസോഡിയം സിട്രേറ്റ്
Na2C6H6O7 എന്ന രാസസൂത്രവാക്യത്തോടുകൂടിയ സിട്രിക് ആസിഡിന്റെ ഒരു ആസിഡ് സാൾട്ടാണ് ഡൈസോഡിയം സിട്രേറ്റ്. ഇത് ഒരു ആന്റിഓക്സിജന്റായും അസിഡിറ്റി റെഗുലേറ്ററായും ഉപയോഗിക്കുന്നു. ജെലാറ്റിൻ, ജാം, മധുരപലഹാരങ്ങൾ, ഐസ്ക്രീം, കാർബണേറ്റഡ് പാനീയങ്ങൾ, പാൽപ്പൊടി, വൈൻ, സംസ്കരിച്ച പാൽക്കട്ടകൾ എന്നിവയുടെ ഉൽപാദനത്തിൽ ഉപയോഗിക്കുന്നു.
മൂത്രനാളിയിലെ അണുബാധകളിൽ നിന്നുള്ള അസ്വസ്ഥതകൾ പരിഹരിക്കുന്നതിന് രോഗികളിൽ ഡൈസോഡിയം സിട്രേറ്റ് ഉപയോഗിക്കാം.
അവലംബം
വർഗ്ഗം:ഇ-നമ്പർ അഡിറ്റീവുകൾ വർഗ്ഗം:ലവണാമ്ലങ്ങൾ വർഗ്ഗം:Pages with unreviewed translations
നേരിട്ടുള്ള വിൽപന
റീറ്റെയ്ൽ ഔട്ട്‌ലെറ്റുകളിലൂടെയല്ലാതെ ഉപഭോക്താക്കളുടെ വീടുകളിലേക്കും തൊഴിലിടങ്ങളിലേക്കും സാധനങ്ങളും സേവനങ്ങളും നേരിട്ട് എത്തിക്കുന്നതിനെയാണു ഡയറക്റ്റ് സെല്ലിംഗ് (Direct Selling) എന്നു വിളിക്കുന്നത്.
ചരിത്രം
1982-ൽ യുറേക്ക ഫോബ്‌സ് സ്ഥാപിതമാകുന്നതോടെയാണ് ഇന്ത്യയിൽ ഡയറക്റ്റ് സെല്ലിംഗിന്റെ ചരിത്രം ആരംഭിക്കുന്നത്. പിന്നീട് 1990-കളിലെ ഉദാരവൽക്കരണത്തോടെ നിരവധി കമ്പനികൾ ഇന്ത്യൻ വിപണിയിലേക്കെത്തിയതു മേഖലയിൽ കാര്യമായ വളർച്ചയ്ക്കു കാരണമായി. ഇന്ത്യൻ വിപണിയിലേക്ക് പ്രവേശിച്ച ആദ്യ പ്രമുഖ ആഗോള ഡയറക്റ്റ് സെല്ലിംഗ് കമ്പനിയായിരുന്നു ആംവേ. 1995-ലായിരുന്നു ഇത്. തുടർന്ന് 1996-ൽ എവോൺ, ഒറിഫ്‌ളേം, ടപ്പർവെയർ തുടങ്ങിയ കമ്പനികൾ ഇന്ത്യയിലേക്കെത്തി. ഏതാണ്ട് ഇതേ സമയത്തു തന്നെ ഈ വിതരണ രീതി സ്വീകരിച്ചു കൊണ്ട് ഇന്ത്യൻ കമ്പനിയായ മൊഡികെയറും രംഗത്തെത്തി.
പ്രവർത്തനരീതി
ഇവിടെ വിൽക്കുന്ന ആളു തന്നെയാണ് നേരിട്ടു ഉൽപ്പന്നത്തെക്കുറിച്ചു വിശദീകരിക്കുന്നതും അതിനെ പരിചയപ്പെടുത്തുന്നതും. വളരെ പാരമ്പര്യമുള്ള ഒരു വിൽപ്പനാ രീതിയാണിത്. പരമ്പരാഗത കൺസ്യൂമർ ഗുഡ്‌സ് റീറ്റെയ്ൽ മോഡലിനോട് ഇതിനു സാമ്യമുണ്ട്.
നേരിട്ടുള്ള വിൽപ്പന കേരളത്തിൽ
ഡയറക്റ്റ് സെല്ലിംഗ് കമ്പനികളുടെ പ്രധാന കേന്ദ്രങ്ങളിൽ ഒന്നായിരുന്നു ദക്ഷിണേന്ത്യ. പല പ്രമുഖ കമ്പനികളും അവരുടെ പ്രവർത്തനങ്ങൾക്ക് ആരംഭം കുറിച്ചതും ഇവിടുന്നു തന്നെ. ഇന്ത്യയുടെ മൊത്തം ഡയറക്റ്റ് സെല്ലിംഗ് വിപണിയിലേക്ക് 25 ശതമാനം സംഭാവന ദക്ഷിണേന്ത്യൻ സംസ്ഥാനങ്ങളിൽ നിന്നാണ്. രാജ്യത്തെ ഉയർന്ന സാക്ഷരതയും ഏറ്റവും കൂടുതൽ പ്രതിശീർഷ വരുമാനവുമുള്ള സംസ്ഥാനത്തു വർഷങ്ങളായി പ്രവർത്തിക്കുന്ന വിപണി 2010 വരെ വളരെ വേഗതയിലുള്ള വളർച്ചയാണു നേടിയത്. 2010-ലെ സാമ്പത്തിക വർഷത്തിൽ അതുവരെയുള്ളതിൽ ഏറ്റവുമധികം വളർച്ചയിലേക്കാണു സംസ്ഥാനം എത്തിയത്. 2,900-3000 മില്ല്യൺ രൂപ അതായത് രാജ്യത്തെ ഡയറക്റ്റ് സെല്ലിംഗ് വ്യവസായത്തിന്റെ ഏഴ് ശതമാനമാണു സംസ്ഥാനം സംഭാവന ചെയ്തത്.
എന്നാൽ കഴിഞ്ഞ അഞ്ച് വർഷമായി വ്യവസായം പിന്നോട്ടാണ്. ഡയറക്റ്റ് സെല്ലിംഗിന് കൃത്യമായ നയങ്ങൾ രൂപപ്പെടുത്താത്തതാണു സ്ഥിരമായി വിപണി താഴേക്കു പോകുന്നതിന്റെ കാരണം. നയങ്ങളിലെ അവ്യക്തത നല്ല രീതിയിൽ നടത്തുന്ന കമ്പനികളെയും തട്ടിപ്പു കമ്പനികളെയും വേർതിരിച്ചറിയുന്നതിനും നിയമം നടപ്പാക്കാൻ കഴിയാത്ത അവസ്ഥയിലേക്കും നിയമപാലകരെ എത്തിച്ചു. 2011-12 കാലയളവിലാണു ഡയക്റ്റ് സെല്ലിംഗിനെതിരേ പൊലീസ് ശക്തമായ നടപടികൾ സ്വീകരിച്ചു തുടങ്ങിയതെന്ന് പ്രമുഖ മാനേജ്‌മെന്റ് വിദഗ്ദ്ധനും എഴുത്തുകാരനും സംരംഭകനുമായ സജീവ് നായർ ചൂണ്ടിക്കാട്ടി. ഇതിന്റെ ഫലമായി വ്യവസായം 700-750 മില്ല്യൺ രൂപയിലേക്കു വീണു. ”ഇന്ത്യയിൽ എല്ലായിടത്തും വളരെ നല്ല രീതിയിൽ ഈ ബിസിനസ് നടന്നു കൊണ്ടിരുന്ന സമയത്ത് കേരളത്തിൽ മാത്രമാണ് ഇത്തരമൊരു അവസ്ഥയുണ്ടായത്. ലോകത്ത് എല്ലായിടത്തും, ഇന്ത്യയുടെ എല്ലാ ഭാഗത്തും നന്നായി മുന്നോട്ട് പോകുന്ന മേഖലയ്ക്കു കേരളത്തിൽ മാത്രം എന്തുകൊണ്ട് ഇങ്ങനെയൊരു അവസ്ഥയുണ്ടായി എന്ന ചോദ്യമാണ് അന്ന് ഏറെയും ഉയർന്നു കേട്ടത്. ആ ചോദ്യത്തിന് ഇന്നും ഉത്തരം കണ്ടെത്താനായിട്ടില്ല. പല കേസുകളും ഉണ്ടായതു പരാതികൾ ലഭിച്ചതു കൊണ്ടു മാത്രമായിരുന്നില്ല. സ്വമേധയാ കേസെടുത്ത നിരവധി സന്ദർഭങ്ങളുമുണ്ടായി.
വ്യജൻമാരെ തിരിച്ചറിയാം
നെറ്റ്‌വർക്ക് മാർക്കറ്റിംഗ് രംഗത്ത് ലക്ഷക്കണക്കിന് ആൾക്കാർ പ്രവർത്തിക്കുന്നുണ്ട്. സ്വയം തൊഴിൽ ആയി കണ്ട് പ്രവർത്തിക്കുന്ന ഈ വിതരണക്കാർക്കു പലപ്പോഴും നല്ല കമ്പനികളെ തിരിച്ചറിയാൻ സാധിക്കാറില്ല. അങ്ങനെ ആണ് ഇവർ പല തട്ടിപ്പുകളിലും വീഴുന്നത്. കേന്ദ്ര സർക്കാർ കൊണ്ടു വന്ന മാർഗനിർദ്ദേശങ്ങളും ഈ ബിസിനസ് രംഗത്തെ പ്രഗല്ഭരുടെ അഭിപ്രായങ്ങളും ചേർത്തു ശരിയായ രീതിയിൽ പ്രവർത്തിക്കുന്ന നെറ്റ്‌വർക്ക് മാർക്കറ്റിംഗ് കമ്പനികളെ എങ്ങനെ തിരിച്ചറിയാം എന്നു നോക്കാം.
1. പ്രസ്തുത കമ്പനി എത്ര നാളായി പ്രവർത്തിക്കുന്നു. പുതിയ കമ്പനികളിൽ എപ്പോഴും റിസ്‌ക് കൂടുതലാണ്. മിക്ക കമ്പനികളും ഒന്നോ രണ്ടോ പേര് ചേർന്നു തട്ടിക്കൂട്ടുന്നതായിരിക്കും.
2. കമ്പനിയുടെ പ്രൊമോട്ടർമാരുടെ പശ്ചാത്തലം. പ്രൊഫഷണലായി കമ്പനികൾ നടത്തി പരിചയം ഇല്ലാത്തവരാണെങ്കിൽ വളരെ കരുതലോടെ തീരുമാനം എടുക്കണം.
3. ഉത്പന്നങ്ങൾ ദൈനംദിന ഉപയോഗത്തിനുള്ളതാണെന്ന് ഉറപ്പു വരുത്തുക. ഒരു തവണ മാത്രം വാങ്ങുക, പിന്നെ ഒരിക്കലും വാങ്ങിയില്ലെങ്കിലും നെറ്റ്‌വർക്കിൽ നിന്നും വരുമാനം കിട്ടും എന്നു പറയുന്ന എല്ലാ പദ്ധതികളും തട്ടിപ്പാണ്.
4 . വിതരണക്കാരന് ലഭിക്കുന്ന വരുമാനം ഉത്പന്നങ്ങൾ സ്വയം വിൽക്കുന്നതിൽ നിന്നും നെറ്റ്‌വർക്കിൽ ഉള്ളവർ വിൽക്കുന്നതിൽ നിന്നും ആവണം. കൂടുതൽ ആൾക്കാർ നെറ്റ്‌വർക്കിൽ ചേരുന്നതു കൊണ്ടാണു വരുമാനം വരുന്നതെങ്കിൽ അതു പൂർണമായും തട്ടിപ്പാണ്.
5.. ഉത്പന്നങ്ങൾക്ക് 100 % മണി ബാക്ക് ഗ്യാരന്റി ഉണ്ടെന്ന് ഉറപ്പു വരുത്തുക.